BORTE MED BLÆSTEN
Der var engang et land med riddere og bomuldsmarker, -
- som man kaldte De gamle Sydstater.
Dette smukke sted var det sidste, hvor ridderlighed blev værdsat.
Her fandtes de sidste riddere og ungmøer og slaver og herrer.
De skal nu søges i litteraturen, for nu findes kun mindet om dem.
Det er et folk, der er borte med blæsten ...
De kan bare smide os ud af skolen. Krigen bryder alligevel snart ud.
- Er det ikke spændende, Scarlett? - Vi skal vise dem, skal vi.
Snik-snak. Krig, krig, krig. Den krigssnak ødelægger alle fester.
Det keder mig til døde.
- I øvrigt bliver der slet ikke krig. - Vist gør der så.
Hvis jeg hører ordet "krig" igen, går jeg ind.
Ønsker du ikke en krig?
Godt ... Men nu har jeg advaret jer.
Så lad os i stedet tale om selskabet hos Wilkes i morgen.
- Vi spiser ved samme bord, ikke? - Det skal jeg tænke over.
Vi vil have alle valsene. Brent, mig, Brent igen og så mig.
Det ville jeg forfærdelig gerne ... Men jeg har lovet alle valsene væk.
- Vil du høre en hemmelighed? - Om hvem?
- Melanie Hamilton fra Atlanta ... - Ashley Wilkes' kusine. Hun er her.
Det dydsmønster. Hende vil jeg da blæse på.
- Vi har hørt, at ... - Ashley skal giftes med hende.
- De gifter sig jo inden for familien. - Får vi så valsene?
Naturligvis ...
Sådan skal det være.
Det passer ikke. Ashley elsker jo mig.
- Hvad gik der af hende? - Sagde vi noget forkert?
Hvor skal De hen uden sjal?
Og hvorfor har De ikke inviteret herrerne på middag?
De opfører Dem som en markarbejder.
Kan De så komme tilbage, inden De dør af kulde.
- Nej, jeg går far i møde. - Kan De så komme her!
- Fyraften! - Hvem siger det?
Jeg er formand. Jeg bestemmer, hvornår det er fyraften på "Tara".
Fyraften!
Du har ikke din lige i hele staten.
Far! Hvor er du dog dygtig.
Du har nok udspioneret mig, Katy Scarlett O'Hara.
- Du sladrer vel også til din mor. - Jeg er ikke nogen sladrehank.
Men du brækkede jo benet ved det hegn i fjor.
Jeg forcerer de hegn, der passer mig. Det er min egen hals, jeg brækker.
Det er klart. Hvordan står det til på "Twelve Oaks"?
De har travlt med forberedelserne, og så går snakken om krigen.
Var der ellers nogen?
Kusinen, Melanie Hamilton, og hendes bror Charles.
Det blegnæbbede mæhæ. Jeg kan ikke udstå hende.
- Ashley er af en anden mening. - Han kan da ikke synes om hende.
- Hvorfor tager du sådan på vej? - Ikke for noget. Lad os gå ind.
Har han friet til dig? Nej, og det gør han heller ikke.
John Wilkes betroede mig, at Ashley skal giftes med Melanie.
- De vil bekendtgøre det i morgen. - Det tror jeg ikke på.
Hvor skal du hen? Scarlett?
Har du gjort dig til for en, der ikke elsker dig?
- Du, der kan få den, du peger på? - Nej ... Det undrer mig bare.
Ville Ashley have dig, ved jeg ikke, om jeg gav ham mit samtykke.
- Han ville ikke gøre dig lykkelig. - Jo, han ville.
Du skal bare have en sydstatsmand, der tænker ligesom dig.
- En dag skal "Tara" være dit. - Det vil jeg blæse på, når ...
Vil det sige, at "Taras" jord ikke betyder noget for dig?
Jord er det eneste her i verden, der er værd at kæmpe og dø for.
- For den er bestandig. - Du lyder som en irer.
Ja, og det er jeg stolt af. Du er selv halvt irer, frøken.
Og har man irsk blod i årerne, elsker man sin jord.
Men du er jo kun et barn. Du skal nok lære at elske jorden.
Sådan er vi irere.
Miss Scarlett, miss Suellen, miss Carreen, jeres mor kommer.
Hun løber spidsrod for det hvide pak i stedet for at passe spisetiderne.
Hun slider jo sig selv op.
Gå ud med lygten, Pork.
Mr. Gerald, mrs. Ellen er kommet hjem.
Slider sig selv op for det hvide pak. Hold op med den gøen.
Rejs dig, knægt, og gå ud og tag hendes medicintaske.
- Vi var helt bekymret for Dem. - Nu er jeg hjemme, Pork.
Flodsengen er pløjet. Hvad skal vi gå i gang med i morgen?
Mr. Wilkerson, Emmy Slattery har netop født Deres barn.
Mit barn?
Men det døde gudskelov. Godnat, mr. Wilkerson.
- De har bare at spise min mad. - Efter aftenbønnen.
- Vi må afskedige Jonas Wilkerson. - Han er egnens bedste forvalter.
Han må rejse i morgen tidlig.
Næh? Yankee'en Wilkerson og Slattery-pigebarnet?
Det taler vi om senere.
Jeg vil have Scarletts grønne kjole på.
Hvad er det for en tone? Din rosa kjole er yndig.
Så kan du låne mit røde skærf.
- Scarlett ... Du ser træt ud. - Jeg har det fint, mor.
- Må jeg ikke blive oppe til ballet? - Du kan være med til middagen.
- Din grønne kjole er også grim. - Klap i.
Aftenbønnen, piger.
... thi jeg har syndet i tanker, ord og gerning.
Jeg har fejlet. Jeg har fejlet alvorligt.
Velsignet være Jomfru Maria. Velsignet være Johannes Døberen.
Ashley ved jo ikke, jeg elsker ham.
Hvis jeg fortæller ham det, kan han da ikke gifte sig.
... og forlad os vore synder. Amen.
Hold godt fast og træk maven ind.
- Her er miss Scarletts mad. - Jeg skal ikke have en krumme.
Vist skal De så. Og De spiser op.
Vel gør jeg ej.
Hjælp mig hellere i kjolen. Den der.
De kan ikke vise barm om dagen. Jeg går ind og taler med Deres mor.
Hvis du siger det til mor, spiser jeg ikke en krumme.
Tag et sjal over skuldrene, så De ikke får fregner ...
- Vær nu sød at spise en lille smule. - Nej.
I dag vil jeg more mig. Jeg spiser til selskabet.
Tænk på familiens omdømme.
En dame spiser som en fugl, når hun er ude.
Vi kan ikke have, De spiser som en markarbejder henne hos Wilkes.
Snik-snak. Ashley siger, han godt kan lide en pige med en god appetit.
De siger ét og tænker noget andet. Mig bekendt har han ikke friet.
Spis nu ikke så hurtigt, at det kommer op igen.
Hvorfor skal man være så tåbelig for at få en mand?
Scarlett O'Hara, hvis du ikke kommer nu, kører vi uden dig.
Jeg kommer nu, far.
Kors, hvor er det korset stramt. Jeg kommer helt afgjort til at bøvse.
TWELVE OAKS Ejer: John Wilkes
Fredsforstyrrere vil blive retsforfulgt
Goddag, John Wilkes. Du har været heldig med vejret.
- Er fruen ikke med? - Hun kommer til ballet i aften.
- Velkommen til Twelve Oaks. - Mange tak, India.
Din datter bliver da smukkere og smukkere.
Lad os hilse på O'Hara-pigerne.
Jeg kan ikke døje Scarlett. Hun render efter Ashley.
Lad din bror om det. Du er værtinde i dag.
Godmorgen, piger.
Sikke en yndig kjole, India. Jeg kan dårligt tage blikket fra den.
Ashley.
Scarlett, søde ven ...
Der er noget, jeg vil sige dig. Kan vi ikke finde et roligt sted?
Gerne. Jeg har også noget at fortælle dig.
Jeg håber, det vil glæde dig. Men hils lige på min kusine Melanie.
- Er det nu nødvendigt? - Hun har glædet sig til at gense dig.
Melanie ... Scarlett er kommet.
- Det er dejligt at se dig igen. - Jeg forventede ikke at se dig her.
- Du bliver vel i nogle dage. - Jeg håber sådan, vi bliver venner.
- Vi beholder hende her, ikke? - Jo, sikke en masse sjov vi ku' få.
Ashley forstår at fornøje piger, men du er jo altid så alvorlig.
Du er altid så livlig, Scarlett. Jeg ville ønske, jeg var som dig.
- Det mener du vist ikke. - Melanie er altid oprigtig.
Det kunne du lære noget af. Ashley mener aldrig, hvad han siger.
Charles Hamilton ... Du ser knageme godt ud.
Har du taget din bror med, for at han skal knuse mit lille hjerte?
Hun har aldrig værdiget ham et blik. Det er kun, fordi han er din kavaler.
Lad os spise sammen. Og ve dig, hvis du kaster andre piger blikke.
Det kunne jeg ikke drømme om.
Hvor det kindskæg dog klæder Dem, Frank Kennedy.
Charles Hamilton ville have mig til bords, men jeg foretrækker Dem.
Grin du bare. Nu er hun ude efter din kavaler.
Det er vældig pænt af Dem. Jeg skal se, hvad jeg kan gøre.
- Flirter du med din søsters kavaler? - Jeg kan da finde en bedre.
Brent og Stuart Tarleton, jeg er rigtig vred på jer.
I ignorerer mig, og jeg har endda den gamle klud på til ære for jer.
- Jeg regnede med at få jer til bords. - Selvfølgelig, Scarlett.
Det er umuligt at afgøre, hvem af jer der er flottest.
Det har holdt mig vågen hele natten.
Hvem er det, der står og kigger på os med et smil?
Det er da Rhett Butler fra Charleston. Han har et meget dårligt omdømme.
Han ser ud, som om han ved, hvordan jeg ser ud under særken.
Han har boet oppe nordpå, fordi familien ikke ville vide af ham.
Han blev bortvist fra West Point.
Og så var der hende pigen, han ikke ville gifte sig med.
Fortæl, fortæl.
Han tog hende med ud at køre uden anstandsdame, -
- og så ville han ikke gifte sig med hende.
Nej. Men hendes gode rygte var ødelagt.
- Er du lykkelig? - Overmåde.
Det er, som om du hører til her. Stedet er som skabt til dig.
- Jeg hører gerne til det, du elsker. - Du elsker også "Twelve Oaks".
Ja, det er mere end et hjem.
Det er en hel verden af ynde og skønhed.
Men sådan forbliver den måske ikke.
Du frygter krigen, ikke?
Men ingen krig kan komme mellem os, Ashley.
Uanset hvad der sker, vil jeg elske dig, så længe jeg lever.
Hvorfor sidde ved et bord? Der kan man kun have to bordherrer.
- Jeg henter dessert. - Må jeg ikke nok?
Jeg tror ...
... at Charles Hamilton skal have lov.
Tusind tak, miss O'Hara.
- Så kom dog af sted. - Heldige rad.
Miss O'Hara ... Jeg elsker Dem.
Jeg har mistet appetitten.
Hvorfor skal jeg sove til middag?
Det gør pæne piger. Det er på tide, De husker, De er miss Ellens datter.
- Yankee'er sover ikke til middag. - De skal heller ikke til bal i aften.
Ashley har ikke rigtig øjne for dig i dag.
Pas du hellere på din Kindskæg-Kennedy.
Ashleys forlovelse bliver offentliggjort i aften.
Nå, så det tror du?
Kan I så opføre jer ordentligt? I opfører jer som hvide fattigfolk.
- Sådan opfører damer sig ikke. - Det vil jeg blæse på.
ØD IKKE TIDEN BORT DET ER DEN, LIVET BESTÅR AF
Vi har fundet os i nok fra yankee'ernes side.
Vi beholder vore slaver, om de vil det eller ej.
Det er Georgias ret at trække sig ud af Unionen.
Syden må gribe til våben.
Efter at have beskudt bæsterne ved Fort Sumter, er vi nødt til at slås.
Ja, så må yankee'erne bede om fred.
Yankee'erne kan ikke vinde et slag, men det kan vi.
De vil stikke halen mellem benene.
En sydstatsmand kan klare tyve yankee'er.
Gentlemen slås bedre end rakkerpak.
- Hvad siger vores kaptajn? - Går Georgia i kamp, går jeg med.
Men ligesom min far håber jeg, de lader os forlade Unionen uden strid.
Ønsker du da ikke en krig?
Det meste af verdens elendighed skyldes krige.
Og bagefter kan ingen huske, hvad der startede dem.
Mr. Butler har været nordpå. Er De ikke enig med os?
- En krig vindes næppe med ord. - Hvad mener De?
- Vi har ingen kanonfabrikker. - Hvad betyder det for gentlemen?
- Det kan blive ret afgørende. - Insinuerer De, at de kan slå os?
Nej. Jeg siger det, som det er. De er bedre rustet.
Fabrikker, skibsværfter, kulminer. Og flåden kan blokere vore havne.
Vi har ikke andet end bomuld, slaver og hovmod.
Det er overløbersnak.
- Om forladelse, men det er sandt. - Det kan ikke undskyldes.
De blev bortvist fra West Point og udstødt af Deres familie.
De må tilgive mig, at jeg ikke er fuldkommen.
Jeg kigger mig lidt omkring, mr. Wilkes.
Jeg ødelægger vist både cognacen, cigarerne og sejrsdrømmene her.
- Hvad man kunne forvente af ham. - Jeg så dig ikke kaste handsken.
- Han vil jo ikke kæmpe. - Han nænnede det ikke, Charles.
Han har vundet dueller mod mænd, der var mere sikre på hånden.
Lad nu være. Vi får brug for dig i vigtigere kampe.
Mr. Butler er vores gæst, så jeg vil vise ham rundt.
Ashley.
Hvem gemmer du dig for herinde?
Hvad har du på hjerte?
Hvorfor er du ikke oppe at hvile dig? Vil du fortælle en hemmelighed?
Åh, Ashley ... Jeg elsker dig.
Det gør jeg virkelig.
Du har taget alle med storm i dag. Og mig tog du jo for længe siden.
Tilhører dit hjerte mig? Jeg elsker dig.
Sig ikke sådan noget. Du vil hade mig for sandheden.
Dig ville jeg aldrig kunne hade. Og du holder da af mig, ikke?
Jo, jeg holder af dig.
Lad os skilles og glemme disse ord.
- Hvorfor? Vil du da ikke have mig? - Jeg skal giftes med Melanie.
- Det kan du da ikke. - Du tvinger mig til at såre dig.
Du er ung og tankeløs og ved ikke, hvad ægteskabet indebærer.
Jeg vil være din hustru. Du elsker ikke Melanie.
Vi er knyttet sammen ved blodets bånd og forstår hinanden.
Du elsker jo mig.
Ja, for du har al den appetit på livet, jeg mangler.
Men en sådan kærlighed er ikke nok. Vi er for forskellige.
Du tør jo ikke, din kryster.
Du vil hellere have den gås, der kun kan sige "ja" og "nej" -
- og føde en flok dumme unger.
- Tal ikke sådan om Melanie. - Du lod mig tro, du ville have mig.
- Jeg har aldrig ... - Jo, du har.
Jeg vil hade dig resten af mit liv. Intet ord er slemt nok at kalde dig.
Er krigen brudt ud?
De skulle have givet Dem til kende.
Midt i det smukke jalousidrama?
- Min mund er lukket med syv segl. - De er ikke nogen gentleman.
Og De er ikke nogen dame. Damer siger mig nu heller ikke noget.
De er rigtig ubehøvlet.
Det var en kompliment. Lad os ses, når De har glemt mr. Wilkes.
Han er slet ikke noget for en pige med Deres ... "livsappetit".
De er ikke engang god nok til at pudse hans støvler.
De sagde, De hadede ham.
Så du hende ikke rende efter mændene under selskabet?
Nu er du ikke rimelig, India. Det er dem, der flokkes om hende.
Du er altid så sød, Melanie.
- Så du hende ikke med din bror? - Jo, og hun ved, at Charles er min.
Hun er da bare en glad og livlig pige.
- Mænd forlyster sig kun med hende. - Nu er du ikke sød.
Miss O'Hara?
- Mr. Lincoln har indkaldt frivillige. - Tænker I da aldrig på andet?
Jo, men der er krig. Alle lader sig indrullere. Også jeg.
Alle?
Gør det Dem bedrøvet ... at se os drage af sted?
Jeg vil græde mig i søvn hver aften.
De er verdens smukkeste pige. Og den sødeste og kæreste.
Jeg tør ikke tro, at De kan elske en, der er så klodset som jeg.
Men hvis De vil gifte Dem med mig, vil jeg gøre alt for Dem.
- Hvabehar? - Vil De gifte Dem med mig?
Ja, mr. Hamilton.
- Vil De vente på mig? - Nej, jeg vil ikke vente.
Vil De giftes straks?
Åh, miss O'Hara ... Scarlett.
Hvornår skal jeg tale med din far? Jeg gør det straks ... min kære.
Min kære ...
- Der går mindst en uge. - Tager de dig fra mig om en uge?
Jeg håbede, dit bryllup blev lige så smukt som vores, og det blev det.
- Gjorde det? - Nu er vi svigerinder.
Du må ikke græde. Jeg er hjemme hos dig igen om nogle få uger.
Skønt kaptajn Hamilton ikke blev forundt heltedøden på slagmarken, -
- døde han som en helt-
- af mæslinger efterfulgt af lungebetændelse.
De ærbødigste hilsner. Oberstløjtnant Wade Hampton.
- Miss Scarlett! - Jeg er for ung til at være enke.
Miss Scarlett ...
Jeg skræmmer jo folk væk i det antræk.
- De skal ikke ud. De sørger. - Ja, men jeg føler ingen sorg.
Hvorfor skal jeg forstille mig?
Hvad er der dog? Ja, men lille ven dog ...
- Hvad er det med dig? - Jeg kommer ikke til at opleve mere.
Jeg ved godt, jeg er slem, men jeg kan ikke holde ud at bære sorg.
Som om det ikke var slemt nok, at man bliver holdt væk fra festerne.
Jeg forstår da godt, at du gerne vil nyde din ungdom.
Har du lyst til at rejse til Savannah en tur?
- Hvad skulle jeg dog der? - Så Atlanta, da? Der er livligt.
Du kan bo hos Melanie og hendes tante Pittypat.
Melanie ... Ja, det kunne jeg jo.
Du er noget af det sødeste, mor.
Vil du gerne det? Så lad mig se et lille smil.
Du kan tage Prissy med.
Pak miss Scarletts sager, Mammy, så skriver jeg de fornødne breve.
- Atlanta ... - Det går nok bare galt.
- Hvad mener du? - Mr. Ashley Wilkes, naturligvis.
Når han kommer på orlov, vil De sidde der som en edderkop.
- Han er miss Melanies mand ... - Skulle du ikke pakke?
VELGØRENHEDSBAL TIL FORDEL FOR ATLANTA MILITÆRHOSPITAL
- Snakken går. - Pyt da med det, tante Pittypat.
Jeg huser Scarlett, så det er mit ansvar.
En enke ved en offentlig begivenhed. Jeg bliver helt dårlig.
Scarlett ville jo så gerne bidrage. Det er da smukt gjort.
Du får det til at lyde, som om hun kom for at danse.
Mine damer og herrer, der er store nyheder.
Vore brave soldater har vundet endnu en sejr.
General Lee har drevet yankee'erne nordpå ud af Virginia.
Og en glædelig overraskelse.
Blandt os i aften har vi den mest modige af alle blokadebrydere, -
- der har trodset yankee-kanonerne -
- og forsynet os med uld og kniplinger.
Jeg taler om vor vovehals fra de oprørte have.
Ingen ringere end vor gode ven fra Charleston: Kaptajn Rhett Butler.
Nu skal jeg.
Mig en fornøjelse, kaptajn Butler. Jeg traf Dem i min mands hjem.
- Det glæder mig, at De mindes det. - Traf du kaptajn Butler, Scarlett?
Det tror jeg nok.
Ganske kort i biblioteket. De havde vist knust et eller andet.
Ja, kaptajn Butler.
Vil de damer bidrage med Deres smykker?
Vi bærer ingen. Vi bærer sorg.
Må jeg have lov på damernes vegne?
Vent lige lidt.
Det er jo Deres vielsesring.
Min mand har nok mere glæde af den her end på min finger.
Det var smukt gjort.
Tag min også. Det støtter jo et godt formål.
Og jeg ved, hvad den ring betyder for Dem.
Melanie ... Jeg skal bruge din billigelse til noget utraditionelt.
Vil De have os undskyldt?
Krigen avler de mest sære enker.
Bare De dog ville gå Deres vej.
Lad nu være. Jeg vil tage Deres hemmelighed med mig i graven.
Man kan vel ikke hade en krigshelt. De er jo åbenbart en ædel mand.
Jeg må skuffe Dem. Jeg er hverken helt eller ædel.
- De er da blokadebryder. - Det er udelukkende for pengene.
- Kæmper De da ikke for vores sag? - Jeg kæmper kun Rhett Butlers sag.
Og nu et spændende indslag i indsamlingen til hospitalet.
Vil man indlede næste dans med en dame, må man byde på hende.
Hvordan kan De tillade Deres mand at lave denne ... slaveauktion?
Hvor vover De?
Melanie Wilkes gav sin billigelse, da det er i den gode sags tjeneste.
- Jamen dog ... Hvor er mit lugtesalt? - Du vover på at besvime, Pittypat.
Hvis Melanie billiger det, er der ikke noget galt i det.
Lad mig få et bud, mine gode herrer.
Nu ikke så tilbageholdende.
20 dollars for miss Maybelle Merriwether.
25 dollars for miss Fanny Elsing.
- Vil De kun give 25 dollars for ... - 150 dollars i guld.
- For hvilken dame, sir? - For mrs. Charles Hamilton.
- Hvabehar? - Mrs. Charles Hamilton.
Mrs. Hamilton sørger, men enhver anden af vore unge skønheder ...
- Jeg sagde mrs. Charles Hamilton. - Det ønsker hun ikke, mr. Butler.
Jo, jeg gør.
Vælg partner til Virginia-reelen.
- Vi har chokeret Syden, Scarlett. - Det er som blokadebrydning.
Værre. Så jeg håber, det giver et pænt udbytte.
Jeg vil bare danse i aften. Om det så var med Abe Lincoln.
- Mit gode omdømme er snart røget. - Uvæsentligt, hvis man har mod nok.
De er skamløs.
De danser jo pragtfuldt, kaptajn.
Jeg er ikke en af plantage-drengene. Jeg forventer mere end en flirt.
Hvad forventer De da?
Det skal jeg sige dig, hvis du fjerner det sydstatspigesmil.
Jeg vil høre de samme ord fra dig, som Ashley Wilkes hørte.
- "Jeg elsker dig." - Det kommer De aldrig til.
Kære mrs. Wilkes. Konføderationen behøver ikke kvindernes hjerteblod.
Jeg har købt Deres ring tilbage.
Når jeg vender hjem fra Paris, vil jeg opsøge Dem -
- for at udtrykke min beundring for Deres indsats. Rhett Butler.
Hvor er det dog sødt af ham. Han er et betænksomt menneske.
Snik-snak. Han nævner slet ikke min indsats.
P.S. Jeg vedlægger også mrs. Hamiltons ring.
Hvor henrivende, Rhett. Har du den med hele vejen fra Paris?
Nu må du smide det hykleriske sørgeantræk.
Næste gang tager jeg grøn silke med til en dragt.
Jeg skylder drengene ved fronten at sørge for, at pigerne ser godt ud.
Det er længe siden, jeg har fået noget nyt.
Hvordan ser jeg ud?
- Rædsom. - Hvad er der galt?
Krigen er gået for vidt, når en pige som dig ikke forstår at bære moden.
Åh, Rhett ... Jeg kan godt selv.
- Men jeg tør knap gå med den. - Det skal nok komme.
I øvrigt er der ingen kvinder i Paris, der går med mamelukker mere.
Hvad går de så ...? Det er ikke noget, man taler om.
Man må gerne vide, de er der. Bare ikke tale om dem.
Det er pænt af dig, men jeg kan ikke tage imod alt det.
Jeg giver aldrig noget væk uden at få noget til gengæld.
- Jeg gifter mig ikke for en kyse. - Jeg har ikke i sinde at gifte mig.
Jeg giver dig heller ikke et kys for den.
Luk øjnene op.
Nej, jeg vil ikke kysse dig. Selv om du trænger til at blive kysset.
Ofte og af en, der har forstand på det.
- Og det skulle være dig? - Ja, hvis tidspunktet var det rette.
Din ondskabsfulde, indbildske rad. Hvorfor lukkede jeg dig dog ind?
Fordi jeg er den eneste over seksten og under tres, der er noget ved.
- Men krigen er nok snart forbi. - Hvorfor?
Der er et lille slag i gang, der vil afgøre det hele.
Er Ashley med i det?
Sværmer du stadig for det fjols? Ja, det vil jeg tro, han er.
- Hvor er det? - En by i Pennsylvania. Gettysburg.
Tavse og forgræmmede vendte Atlanta-borgerne deres blik -
- mod den lille by Gettysburg gennem de tre historiske dage, -
- da to nationer tog livtag på Pennsylvanias agre.
Tabslister!
FALDNE PÅ SLAGMARKEN
Værsgo, miss Melanie. Jeg måtte kæmpe for den.
Se du efter, Scarlett. "W" kommer til sidst.
"Wellman, Wendell, White, Whither, Wilkins, Williams ..."
- Scarlett ... Du er forbi ham. - Han er ikke blandt dem.
- Der er ikke sket Ashley noget. - Han er uskadt.
Hvor er det kært af dig at bekymre dig sådan på mine vegne.
Jeg går hen til hende.
Ikke her, min ven. Vi kører hjem.
- Dr. Meade. Der er vel ikke ...? - Jo, vores søn Darcy.
Jeg var ved at strikke vanter til ham. Dem får han ikke brug for.
Jeg lader mig indrullere, og så skyder jeg de yankee'er.
Skulle det hjælpe din mor, at du også blev skudt?
En trist dag, Scarlett. Dårlig nyt?
- Ashley er uskadt. - Det var da godt for mrs. Wilkes.
Men der er så mange andre. Næsten alle familier er ramt.
- Begge Tarletons drenge. - Ja. Det er en trist forsamling.
Sydstaterne er gået i knæ og vil aldrig rejse sig igen.
Fortiden dør for øjnene af os.
- Sådan har jeg aldrig hørt dig tale. - Spild som det her gør mig vred.
Men Ashley Wilkes kommer jo hjem til kvinderne, der elsker ham.
Til dem begge to.
Man har bevilget major Ashley Wilkes tre dages juleorlov -
- for fortjenstfuld tjeneste under Pennsylvania-slaget.
Så kom du.
Så kom du omsider. Jeg har ventet og ventet.
Melanie, min elskede hustru.
Vi glemmer helt Scarlett.
Goddag, søde Scarlett.
Er det en velkomst at give en hjemvendt kriger?
Ashley, jeg ...
Glædelig jul, Ashley.
Kom nu her, dit gamle kræ. Alle dine koner er ædt.
Dine kyllinger er ligeledes ædt, så du gør ikke nogen faderløse.
Bliv nu her, så de hvide kan få dig i julegave.
Bliv stående.
Du behøver ikke spille kostbar, fordi du er den sidste hane i Atlanta.
Ikke mere krigssnak. Det er jul. Lad os hellere tale om gamle dage.
- Må vi tage et glas, tante Pittypat? - Der er da rigeligt, onkel Peter.
Det sidste af fars gode madeira.
Han fik den af sin onkel, admiral Will Hamilton, -
- som giftede sig med sin kusine Jessica Carroll fra Carrollton.
Det var hans grandkusine.
Jeg har gemt den for at kunne ønske Ashley glædelig jul.
Spar nu på det, for det er det sidste.
Jeg er meget glad for min julegave. Kun generaler har den slags nu.
- Det glæder mig, min ven. - Hvor har du fået stoffet fra?
Fra en dame i Charleston, hvis søn jeg passede, til han døde.
Nu må du love mig, at du passer på den, ikke?
Vær du ganske rolig. Jeg lover, at jeg kommer hjem uden huller i den.
- Godnat, min ven. - Godnat, søde Scarlett.
- Tager mr. Ashley af sted nu? - Meget snart.
Vil miss Melanie stadig ikke med på banegården?
Nej, hun er så bedrøvet, at hun ikke engang vil med herned.
Må jeg tage med på banegården?
Jeg vil hellere huske dig, som du står her.
Jeg har også en gave til dig, Ashley.
Hvor er det dog smukt. Bind det om mig, søde ven.
Jeg lavede det til uniformsjakken.
Har du selv lavet det? Så værdsætter jeg det dobbelt.
Jeg ville gøre alt for dig.
Der er faktisk noget, du kan gøre for mig.
Pas på Melanie. Hun er skrøbelig, og hun holder så meget af dig.
- Hvis jeg blev dræbt ... - Tys. Skynd dig at bede en bøn.
Bed du en for mig.
Vi må alle bede nu, hvor vi nærmer os slutningen.
- Slutningen? - Slutningen på krigen og livet her.
Du tror da ikke, yankee'erne vinder?
Mine mænd går på bare fødder, og sneen ligger tykt i Virginia.
Når jeg ser på dem og på yankee'erne, der strømmer til ...
Jeg vil være langt borte.
Det trøster mig at vide, hun har dig. Vil du love mig det?
Ja.
- Var der andet, du ville sige? - Nej ... Blot farvel.
- Jeg kan ikke lade dig tage af sted. - Nu må du være tapper.
Hvordan skulle jeg ellers kunne gå? Du er så god og stærk og smuk.
Det er ikke kun dit søde ansigt. Det er dig.
Kys mig farvel, Ashley.
Jeg elsker dig, Ashley. Jeg har aldrig elsket andre.
Charles tog jeg kun for at såre dig. Sig, du elsker mig.
Det vil jeg kunne leve på resten af livet.
Farvel.
Når krigen er slut, Ashley. Når krigen er slut.
I Atlanta bad man, mens yankee'erne vandt sejr på sejr.
Man holdt hovedet højt, men hjertet var tungt, -
- mens sårede og flygtninge strømmede til Georgia.
Derhjemme er der et vildt blommetræ, der blomstrer om foråret.
- Det står nede ved bækken. - Ja, det er sandt.
Da min bror Jeff og jeg var børn ... Jeg har vel fortalt om min bror?
Det må jeg have. Han ... Vi ved ikke, hvor Jeff er nu.
- Vi har intet hørt efter Bull Run. - Vi skal have taget temperaturen.
Tag det i munden og vent lidt med at snakke.
Jeg er så træt. Jeg tager hjem. Er du slet ikke træt?
Nej, Scarlett. Det her kunne lige så godt være Ashley.
Omgivet af fremmede i sin nød ... Nej, jeg er ikke træt, Scarlett.
Hver og en af dem kunne være Ashley.
Jeg har ventet i en time her for at få Dem i tale, mrs. Wilkes.
Forsvind, din tøjte.
- Ignorér hende. - Hvem er du?
Jeg hedder Belle Watling. De mener vel ikke, jeg har noget at gøre her.
Hvad ville De tale med mig om?
Jeg tilbød mig som sygeplejerske, men damerne ville ikke vide af mig.
Det er måske til at forstå, men mine penge var heller ikke gode nok.
Det siges, at De er et godt menneske, så tag mine penge til hospitalet.
- Har jeg ikke sagt til Dem ... - Jeg taler med mrs. Wilkes.
Det er gode penge, selv om det er mine.
- De er et generøst menneske. - Nej. Men jeg er sydstatskvinde.
Nogle er af en anden mening. De er ikke så gode kristne som Dem.
Der er mange penge.
10, 20, 30, 50. Og det er i guld.
Må jeg lige se det lommetørklæde? "R.B." ...
Og det er Rhett Butlers vogn.
Hvis man ikke var en dame, skulle man give den sjuft besked.
Shermans første granater spredte panik i byen.
De hjælpeløse, ubevæbnede indbyggere flygtede -
- fra den altødelæggende kraft.
Samtidig marcherede de sidste tapre tropper modløst mod fjenden.
"Herren er min hyrde, mig skal intet fattes."
"Han lader mig ligge på grønne vænger."
"Han kvæger min sjæl, han fører mig ad rette veje for sit navns skyld."
"Skal jeg end vandre i dødsskyggens dal, -
- jeg frygter ej ondt, thi du er med mig."
"Din kæp og din stav er min trøst."
- Yankee'erne! - De rykker frem, dr. Meade.
- De kommer ikke ind i Atlanta. - Vi er i sikkerhed her.
- Giv mig noget mod smerten. - Vi har desværre ikke noget.
De muldyr gør mig vanvittig.
- Du har ikke en knægt. - Et es, så går jeg i krig igen.
Jeg får aldrig dig og far at se igen.
- Det ben skal sættes af. - Nej. Lad mig være.
- Vi har ikke mere kloroform. - Så må vi operere uden.
Nej! Det får I ikke lov til.
Det skal af. Der er koldbrand i det.
Jeg har ikke set familien i tre dage. Nu går jeg hjem et smut.
En båre!
Inddrag sengen, sygeplejerske.
Miss Scarlett ...
- Frank Kennedy ... - Hvordan har Suellen det?
Hvornår er du kommet, Frank? Har du mange smerter?
- Suellen ... - Hun har det godt.
Dr. Wilson har brug for Dem. Det ben skal sættes af.
Jeg kommer igen.
Lad mig være.
Jeg kan ikke holde det ud. I må ikke skære i mig.
- Vil I ikke nok lade være? - Hvor bliver sygeplejersken af?
- Dr. Wilson venter på Dem. - Lad ham vente. Jeg har fået nok.
Big Sam!
Milde Moses, det er jo miss Scarlett.
Hvor er jeg dog glad for at se jer.
- Er der nyt? Mor har ikke skrevet. - Hun er syg.
Det er ikke noget alvorligt.
Deres far må ikke kæmpe på grund af knæet, -
- og han blev rasende, da de sendte os ud at grave skyttegrave.
Men fruen sagde, at der var brug for os.
- Havde hun læge? - Vi skal videre, frue.
- Vi skal nok stoppe de yankee'er. - Send bud, hvis I kommer noget til.
Scarlett!
- Sæt dig op, før du bliver kørt over. - Kør mig hen til tante Pitty, Rhett.
Et smukt syn, ikke?
Et af general Shermans visitkort. Nu kommer han snart selv.
- Jeg må væk inden. - Lader du hospitalet i stikken?
Du har måske fået nok af død og lus og lemlæstede mænd?
Syge mænd er ikke noget for dig.
- Bare jeg dog kunne komme væk. - Lad os tage væk sammen.
Hvorfor blive og se på ødelæggelsen, når der findes så mange rare steder?
- Mexico, London, Paris ... - Sammen med dig?
Ja, med en mand, der forstår dig og beundrer dig, som du er.
Vi er gjort af samme stof.
Jeg har ventet på, at du skulle glemme det skrog til Ashley Wilkes.
Jeg hører, mrs. Wilkes skal føde om en måned.
Det er svært at elske en mand, der har både hustru og barn.
Tager du med mig, eller står du af?
Jeg hader og afskyr dig og vil gøre det resten af mit liv.
Ikke helt så længe, Scarlett.
Miss Scarlett! Alle flygter.
Jeg holder ikke de kanoner ud. Jeg dåner, når jeg hører dem.
Pas på kufferten, onkel Peter.
- Du rejser da ikke væk? - Jo, jeg gør.
Yankee'er i Georgia. Hvordan er det kommet så vidt?
- Jeg tager med. Pak mine ting. - Er det nu rigtigt af dig?
- Du stikker da ikke af, Scarlett? - Jeg går ikke hen på hospitalet igen.
Jeg har set nok død og elendighed. Min mor har brug for mig derhjemme.
- Du er nødt til at blive. - Uden anstandsdame? Det er uhørt.
Det her er ikke noget haveselskab. Melanie har brug for dig.
Hun er syg og kan få en vanskelig fødsel.
- Kan vi ikke tage hende med? - Og risikere, at hun føder i vognen?
Det er ikke mit barn.
Der er ingen til at tage sig af hende. Du er nødt til at blive her.
- Jeg ved intet om fødsler. - Det gør jeg.
Det har jeg prøvet så tit. Jeg kan klare det hele, doktor.
Så regner jeg med din hjælp.
Ashley kæmper for os på slagmarken. Måske kommer han aldrig tilbage.
Vi må give ham et sundt og rask barn.
- Skynd dig, Scarlett. - Jeg har givet Ashley mit løfte.
Så bliver du? Scarlett bliver her, miss Pittypat.
Kør, onkel Peter. Sikke noget. Verden er da rent af lave.
Onkel Peter ... mit lugtesalt.
Det er alt sammen din skyld, Melanie. Jeg hader dig, og jeg hader dit barn.
Havde jeg dog bare ikke givet Ashley mit løfte.
BELEJRING
Det regnede med granater.
I 35 dage håbede et sønderbombet Atlanta på et mirakel ...
Herefter fulgte en stilhed mere skræmmende end kanoners torden.
Stop! Vær sød at stoppe.
- Kommer yankee'erne? - Ja. Hæren er på tilbagetog.
Lader man os i stikken?
Alle skal evakueres, før Sherman afskærer vejen mod syd.
Hvad skal jeg dog gøre?
Flygt sydpå i en fart. Farvel, frue.
Prissy!
Pak mine og miss Melanies ting. Vi tager til "Tara".
Yankee'erne kommer.
Scarlett?
Melanie, vi tager til ...
Melanie ...
Jeg er ked af sådan at være til besvær, Scarlett.
Det gik i gang ved daggry.
Men ... yankee'erne kommer.
Du kunne være på "Tara" hos din mor, -
- hvis det ikke var for mig.
Kære Scarlett, du har været så sød ved mig.
Sødere end nogen søster kunne være.
Jeg har ligget og tænkt på noget. Hvis jeg nu går hen og dør, -
- vil du så tage dig af mit barn?
Snik-snak. Det er slemt nok i forvejen uden den slags snak.
- Jeg sender bud efter dr. Meade. - Vent ...
Han skal ikke sidde her i timevis, mens ...
Mens alle de stakkels, sårede soldater ...
Skynd dig at komme, Prissy. Hent dr. Meade i en fart.
- Babyen ... - Så se dog at komme af sted.
Skynd dig. Det her får de at vide derhjemme.
Hende Prissy ...
Her er allerede bagende varmt, og klokken er ikke tolv endnu.
Bare rolig. Det føles altid som en evighed, når man venter.
Hun skal få, hende Prissy.
Ved du, hvad jeg har hørt om Maybelle Merriwether?
Kan du huske hendes lille, sjove, uniformerede kavaler?
Du skal ikke snakke for min skyld. Jeg ved godt, du er bekymret.
Melly ... Jeg henter noget koldt vand.
- Du er et drys. Hvor er dr. Meade? - Jeg kunne ikke finde ham.
Han var ikke henne på hospitalet. Han er vist nede i vognporten.
- Hvorfor gik du så ikke derned? - Jeg turde ikke, miss Scarlett.
De ligger og dør dernede, og jeg er bange for de døde.
Gå op til miss Melly. Og gør hende nu ikke mere bekymret.
Har De set doktoren?
Doktoren?
Dr. Meade ... Omsider fandt jeg Dem.
Godt, De kom. Hjælpen er kærkommen.
- Se bare at komme i sving. - Melanie føder. De må komme.
Jeg kan da ikke gå herfra. De dør i hundredtal. Find en kvinde.
- Her er ingen. Hun kan dø, doktor. - Dø?
Her ligger de og forbløder.
Og vi kan ikke engang lindre deres smerte.
Forstyr mig nu ikke mere. En fødsel er en enkel sag.
- Kom ind med nogle bårer. - Dr. Meade!
- Kommer doktoren? - Han kan ikke.
- Det står skidt til med miss Melly. - Der er ingen, der har tid.
Du må klare det, Prissy. Jeg hjælper dig.
- Åh, nej, miss Scarlett ... - Hvad er der?
Jeg må finde en doktor. Jeg ved intet om fødsler.
Du sagde, du vidste alt om det.
Jeg ved ikke, hvorfor jeg sagde det. Mor sendte mig altid ud.
Så hold dog op.
Gå ned og tænd op og sæt kedlen over.
Tag alle de rene håndklæder, du kan finde.
Og en saks. Du kommer ikke op uden en.
Skynd dig lidt.
Jeg kommer nu, Melly. Jeg kommer nu.
- Tag væk, Scarlett. - Jeg forlader dig ikke.
- Jeg skal dø. - Sludder. Bare hold fat i mig, Melly.
Tal til mig, Scarlett.
Du behøver ikke spille tapper. Skrig og råb. Ingen kan høre dig.
Mor siger, at en kniv under sengen skærer smerten midt over.
Kaptajn Butler?
Hvem? Han er ovenpå. Belle Watling holder fest.
Kaptajn Butler?
- Hvad er det for et postyr? - Jeg skal tale med kaptajn Butler.
Kom herned, kaptajn Butler.
- Hvad er der, Prissy? - Miss Scarlett sendte mig herhen.
Miss Melanie har født i dag. Hun fik en dejlig dreng.
- Miss Scarlett og jeg fødte det. - Har Scarlett ...
Det var mest mig. Miss Scarlett hjalp mig lidt.
En doktor kunne ikke have gjort det bedre.
- Men miss Melly er lidt svag nu. - Det tror jeg gerne.
Og yankee'erne kommer, og miss Scarlett ...
Yankee'erne er kommet. Vær sød at hente os i Deres vogn.
Hæren har taget både hest og vogn. Kom op og lad os tale om det.
Mor tæver mig med en majsstav, hvis jeg går ind til miss Watling.
Hvor kan man stjæle en hest i en god sags tjeneste?
Er det dig, Rhett? Jeg vidste, du ville komme.
Det er en dejlig aften. Prissy siger, du planlægger en rejse.
- Du skal ikke spøge lige nu. - Du er da vel ikke bange?
Dødsensangst. Det har du også grund til at være ... Yankee'erne!
Nej, hæren sprænger ammunitionen i luften, før de kommer.
- Vi må væk. - Og hvor går turen hen?
- Hjem til "Tara". - Der har været kampe hele dagen.
Og du kommer med en syg kvinde, en baby og en tosset negerpige.
- Dem efterlader du måske her? - De skal med.
Mrs. Wilkes over ujævne veje?
Jeg vil hjem til min mor og "Tara".
"Tara" er nok brændt ned til grunden. Og soldaterne vil tage hesten.
Og nu har jeg ulejliget mig med at stjæle den.
Så går jeg, og jeg slår dig ihjel, hvis du forsøger at stoppe mig.
Det gør jeg ...
Så, så, lille ven. Du skal nok komme hjem.
Formår man det, du har gjort i dag, kan man også klare Sherman.
Du skal ikke græde mere.
Vær en stor pige og puds næsen.
- Hvad laver du? - Pakker.
Kom og tag den lille.
- Melly? - Vi kører til "Tara", mrs. Wilkes.
Ellers brænder de huset af over hovedet på os.
Lille skat ... Stakkels, lille skat.
- Kan De lægge armene om min hals? - Det tror jeg.
Pyt med det.
- Ashley ... Charles. - Hvad vil hun?
Hun vil have billedet af Ashley og Charles' sværd med.
Hvad er det?
De sætter ild til våbenlageret. Vi risikerer at blive blæst til "Tara".
- Vi må skynde os over sporet. - Ikke den vej.
Det er den eneste, der er åben.
Jeg har glemt at låse.
- Hvad griner du af? - At du vil låse yankee'erne ude.
- Bare de ville skynde sig. - Det har ingen hastværk.
Med dem forsvinder al lov og orden.
Gribbene spilder ikke tiden.
Lad os komme væk.
En hest!
Kom med den hest.
Afskær dem vejen.
Stands.
Hit med den hest.
Der er ikke meget til yankee'erne. Vi skal væk, før ilden når krudtet.
Kom nu.
Giv mig et sjal.
Det er bedst, du ikke ser noget.
Det er et historisk øjeblik, min ven.
Du kan fortælle dine børnebørn om den aften, du så Syden forsvinde.
De ville slå yankee'erne på en måned, de brave fjolser.
Det er alt sammen deres skyld, fordi de var så høje i hatten.
Sådan følte jeg også engang.
Du kan være stolt af, at du var klog nok til ikke at melde dig.
Det er jeg nu ikke.
- Hvorfor stopper du? - Det er vejen til "Tara".
- Mrs. Wilkes? - Hun besvimede for længe siden.
Det er nok det bedste. Smerterne var uudholdelige.
Er du stadig fast besluttet?
- Vi skal nok slippe igennem, Rhett. - Ikke "vi". Jeg står af her.
- Hvor skal du hen, Rhett? - Jeg melder mig til hæren.
- Du havde nær skræmt livet af mig. - Det er skam mit alvor.
- Jeg slutter mig til vore soldater. - De stikker jo af.
Så skulle jeg kende dem dårligt. Og nu vil jeg være med.
- Bedre sent end ... - Det kan du ikke mene, Rhett.
Selvisk til det sidste. Tænker stadig kun på dig selv.
Hvorfor netop nu, da alt er tabt, og jeg har sådan brug for dig?
Måske har jeg en svaghed for håbløse opgaver.
Eller også er det, fordi jeg skammer mig.
- Du efterlader mig hjælpeløs her. - Dig hjælpeløs?
Gud se i nåde til yankee'erne, hvis de tager dig til fange.
- Hop ned, så jeg kan sige farvel. - Nej.
Kom nu her.
Du må ikke forlade mig her, Rhett. Det vil jeg aldrig tilgive dig.
Jeg vil nok heller aldrig tilgive mig selv.
Bliver jeg skudt, vil jeg more mig over, hvor dum jeg har været.
Men én ting står fast. Jeg elsker dig, Scarlett.
Hele verden er af lave, men jeg elsker dig.
Fordi vi ligner hinanden. Vi er et par egoistiske slamberter.
Men vi kalder tingene ved deres rette navn.
- Hold ikke sådan om mig. - Kig på mig, Scarlett.
Jeg har aldrig elsket nogen kvinde så højt, som jeg elsker dig.
Slip mig.
En sydstatssoldat elsker dig og vil bære mindet om dig med sig.
Du sender en soldat i døden med et smukt minde.
Kys mig, Scarlett. Bare et enkelt kys.
Din elendige sjover. Folk har ret i, at du ikke er nogen gentleman.
Det har mindre at sige nu.
Hvis nogen rører krikken, så skyd. Men skyd nu ikke hesten i stedet.
Gå din vej. Jeg håber, du bliver sprængt i småstykker og ...
Resten kan jeg gætte mig til.
Når jeg nu dør for mit land, så håber jeg, du angrer dine ord.
Farvel, Scarlett.
Kom. Nu skal vi hjem.
Stakkels lille skat.
Mor tager sig af ham, når vi kommer hjem, Melly.
Jeg er så forfærdelig sulten. Vi må have noget at spise.
Ti stille. Vi kan stoppe ved Twelve Oaks.
Gå nu.
Fredsforstyrrere vil blive retsforfulgt
Åh, Ashley ... Hvor er jeg glad for, du ikke ser det her.
De yankee'er ... De modbydelige yankee'er.
Kom og tøjr den her ko, Prissy.
Hvorfor? Vi er snart hjemme. Og jeg er bange for køer.
Flå dit skørt i stykker og bind den efter vognen.
Barnet skal have mælk, og man ved ikke, hvad der venter os derhjemme.
Vi er hjemme. Det er "Tara".
Fremad.
Lad være ... Den er død.
Jeg kan ikke se huset.
Har de brændt det ned?
Det står der. De har ikke brændt det ned.
Det er der stadig.
Mor? Jeg er kommet hjem, mor.
Luk mig ind, far.
Åh, far ... Nu er jeg hjemme.
Katy ... Katy Scarlett.
Mammy ...
- Jeg er kommet hjem, Mammy. - Lille skat ...
Åh, Mammy, jeg er så ... Hvor er mor?
Miss Suellen og miss Carreen fik tyfus.
Det var slemt, men nu går det bedre. De er bare svage som små killinger.
Men hvor er mor?
Miss Ellen tog ned for at passe Emmy Slattery, den hvide tøjte.
Hun fik det også.
- Og i nat ... - Mor?
- Sødeste miss Scarlett ... - Er der noget, jeg kan gøre, miss?
- Hvor er miss Melanie? - Hende skal De ikke tænke på.
Jeg har lagt hende i seng med babyen.
- Sæt koen ind i laden, Pork. - Der er ingen lade mere.
- Den blev yankee'ernes brændsel. - Huset var deres hovedkvarter.
- De lå overalt. - Yankee'er her?
De stjal det, de ikke brændte.
Alle klæder og tæpper. Selv miss Ellens rosenkrans.
Jeg er hundesulten.
- De har taget det hele. - Hønsene og det hele?
Det, de ikke nåede at spise, tog de med sig.
Jeg vil ikke høre mere om det.
- Hvad er det, far? Whisky? - Ja, min pige.
Hold hellere, Katy Scarlett. Du er ikke vant til spiritus.
Jeg har lyst til at beruse mig.
Åh, far...
- Hvad er det for nogle papirer? - Obligationer.
Det er, hvad vi har tilbage. Obligationer.
- Hvad er det for obligationer? - Konføderationens, naturligvis.
- Hvad glæde har vi af dem? - Sådan vil jeg ikke høre dig tale.
Hvad stiller vi op uden penge og mad, far?
Vi spørger din mor.
Ja, vi spørger mrs. O'Hara.
- Mor? - Mrs. O'Hara vil finde på råd.
Plag mig nu ikke. Rid dig en tur. Jeg har meget at se til.
Det skal nok gå, far.
Nu er Katy Scarlett kommet hjem.
Så skal det nok gå.
Hvad skal vi dog give de syge og barnet?
Jeg ved det ikke, Mammy.
Der er kun radiser i haven.
Miss Suellen og miss Carreen vil vaskes.
- Hvor er de andre tjenestefolk? - Der er kun mig og Pork tilbage.
Der er både barnet og de syge, og jeg har kun to hænder.
Hvem skal malke koen, miss Scarlett? Vi står for husarbejdet.
Jeg sværger ved Gud, at de ikke får mig ned med nakken.
Jeg overlever det her og kommer aldrig til at sulte igen.
Det gør ingen i familien.
Om jeg så skal lyve, stjæle, svindle eller slå ihjel.
Jeg sværger ved Gud, at jeg aldrig kommer til at sulte igen.
PAUSE
Og vinden strøg hen over Georgia ...
For én gang for alle at tvinge konføderationen i knæ -
- efterlod invasionstropperne store ødelæggelser bag sig -
- over en strækning på 100 km fra Atlanta og ud til havet ...
Tara overlevede, men efter nederlaget fulgte hungersnøden.
Min ryg smerter.
Se mine hænder. Mor siger, man altid kan kende en dame på hænderne.
Sådan noget betyder vist ikke så meget mere.
Gå ind og hvil dig, Sue, så skal jeg plukke bomuld for os begge to.
Det er modbydeligt af Scarlett at lade os slide som ...
Ja, det er synd. Jeg kan ikke gøre alt her på "Tara".
Jeg hader "Tara".
Det vil jeg aldrig høre dig sige igen.
Det svarer til at sige, du hader mor og far.
Der er noget, jeg vil tale med dig om.
Jeg kan ikke lide den måde, du behandler Mammy og Prissy på.
Du skal være bestemt, men venlig over for folkene ... Især de sorte.
De bliver ikke sat til noget, jeg ikke også selv gør.
Jeg bryder mig nu ikke om det, og jeg vil tale med mrs. O'Hara om det.
- Hvorfor er du stået op? - Jeg ville tale med dig.
I knokler alle sammen, og jeg ligger bare der.
- Du er jo svag som et nyfødt føl. - Lad mig hjælpe.
Hvis du bliver syg igen, får vi jo aldrig glæde af dig.
Det havde jeg ikke tænkt på.
Hvem der? Stop, ellers skyder jeg.
Er De helt alene, lille frue?
De er ikke så snakkesalig, hva'?
- Er der andet end øreringene? - I har allerede været her.
De er en lille, arrig en, hva'?
Hvad har De i hånden?
Du har skudt ham, Scarlett. Det var godt, du gjorde det.
Hvad er der sket, Scarlett?
Jeres storesøster var ved at rense en revolver, og så gik den af.
Som om vi ikke havde nok at blive bange for.
Sig, hun skal være mere forsigtig.
Uden at blinke, Melly.
Vi må begrave ham. Hvis yankee'erne finder ham her ...
Jeg så ikke andre. Han er nok desertør.
Måske hører de om det, og så kommer de og henter dig.
Jeg kan begrave ham ude i haven, men hvordan får jeg ham derud?
- Vi tager et ben hver. - Du kan ikke engang slæbe en kat.
Scarlett ... Ville det være forkert af os at kigge i hans ransel?
Det burde jeg selv have tænkt på. Gør du det, så tager jeg lommerne.
Kig du. Jeg bliver dårlig.
Jeg tror, den er fuld af penge. Prøv lige at se, Melly.
- 20, 30 ... - Det er der ikke tid til nu.
- Nu kan vi få noget at spise. - Kig i de andre lommer.
Skynd dig. Vi skal have ham ud.
Vi trækker blodspor hen over gården. Giv mig din natkjole.
Jeg kigger ikke. Havde jeg selv et skørt, ville jeg bruge det.
Så bly er jeg da heldigvis ikke.
Skynd dig i seng igen. Jeg tørrer op, når han er begravet.
Jeg skal nok tørre op.
Jeg har begået et mord.
Det vil jeg vente til i morgen med at tænke på.
Det er overstået, Katy Scarlett.
Krigen er slut. Lee har kapituleret.
- Hvorfor gik vi overhovedet i krig? - Ashley kommer hjem.
Ja, Ashley kommer hjem.
Vi planter mere bomuld. Priserne bliver gode til næste år.
De brave riddere vendte forhutlede hjem fra det tabte slag.
Med dystre miner kom de humpende hjem til ruinerne af det, -
- der engang var et smukt og velstående land.
Med sig bragte de en fjende, der var mere ondsindet end nogen, -
- de hidtil havde kæmpet imod ... Lykkejægeren.
- Flyt dig, din rebel. - Har De plads til en døende mand?
Ikke til et udskud fra Sydstaterne. Flyt jer.
Han foretrækker nok også at gå.
- Se at komme af vejen. - Man skulle tro, de havde vundet.
Kan De så komme med Deres bukser, mr. Kennedy.
Og skrub så godt med sæben, ellers kommer jeg og gør det.
Hele hæren er befængt med lus og dysenteri.
- Sådan kan du ikke tale til ham. - De vil måske smittes med hans lus?
Lad nu den herre være. Han er træt og sulten.
Det gør ikke noget, frue. Han er en kær, lille størrelse.
Ham kunne vi godt have brugt i Cobbs legion.
Var De i Cobbs legion? Så må De kende min mand major Wilkes.
- De tog ham til fange i Spotsylvania. - Til fange?
Så er han gudskelov ikke ... Stakkels Ashley i yankee-fængsel.
- Melanie? - Jeg kommer nu. Kom, Beau.
Jeg tager mig af ham. Vi er fine venner.
Jeg slider og slæber for føden, og så fodrer du fugleskræmsler med den.
Så hellere en sværm af græshopper.
Jeg har lige hørt, at Ashley blev taget til fange.
Han går måske rundt oppe nordpå.
Og måske er der en nordstatskvinde, der deler sit måltid med min elskede.
Det vil jeg da håbe, Melly.
Jeg ville gerne drøfte noget med Deres far, men han ...
- Jeg er frue i huset nu. - Jeg ...
Jeg ville anholde om Suellens hånd.
Har du ikke fået gjort det efter alle de år?
Jeg er jo en del ældre end hende, og nu ejer jeg jo ikke en klink.
Hvem gør det?
Kærlighed skal Deres søster i hvert fald ikke komme til at mangle.
Jeg starter en lille forretning op, og når jeg så er kommet på fode ...
Jeg skal nok tale med far, Frank. Gå du bare ud og fri.
Mange tak, miss Scarlett.
Om forladelse.
Hvad er det dog med mr. Kennedy?
- Han har anholdt om Suellens hånd. - Det glæder mig.
Bare de kunne gifte sig straks. Så var der en mund mindre at mætte.
En mere.
- Bare han ikke er sulten. - Jeg beder Prissy om en tallerk ...
Ashley!
- De må ikke ødelægge det. - Slip mig. Det er Ashley.
Det er hendes mand.
Det var på tide. Fik du skoet hesten?
- Ja. Miss Scarlett ... - Heste kan få sko. Rør her.
- Hvor meget har De tilbage i guld? - Ti dollars. Hvorfor?
- Det er ikke nok. - Hvad ævler du om?
Jeg så ham mr. Wilkerson, som har været forvalter her.
Han er blevet en rigtig yankee og pralede med, -
- at hans lykkejæger-venner ville opkræve høje skatter på "Tara".
- Hvor meget? - Skatteopkræveren sagde $300.
300 ... De kunne lige så godt bede om tre millioner.
- Vi må bare skaffe dem. - Ja ... Hvordan?
- Jeg spørger mr. Ashley. - Han har dem ikke.
Jeg har vel lov at spørge.
Gør De bare det.
Ashley ...
Abe Lincoln kløvede vist også jernbanesveller engang, -
- så jeg skal nok blive en stor mand.
Yankee'erne vil have 300 mere.
Hvad skal der dog blive af os?
Hvad bliver der af folk, når deres civiliserede verden styrter sammen?
De kloge og modige klarer sig. Resten bukker under.
Hvad er det for noget sludder? Det er jo os, der bukker under.
Ja, her fabler jeg om civilisation, mens dit "Tara" er i fare.
Jeg er ikke nogen stor hjælp.
Jeg er en kryster, Scarlett.
Skulle du være en kryster? Hvad er du så bange for?
For at alting skal blive for virkeligt.
Jeg kløver gerne jernbanesveller, -
- men jeg er ked af at miste det sorgløse liv, jeg havde.
Var krigen ikke kommet, havde jeg kunnet begrave mig på Twelve Oaks.
Men jeg så mine barndomsvenner blive sprængt i småstykker.
Mænd, der krympede sig af smerte, når jeg skød dem.
Nu lever jeg i en verden, jeg finder værre end døden.
En verden, hvor jeg ikke hører til.
Men du kender jo ikke til frygt. Du ser kendsgerningerne i øjnene.
Du flygter ikke fra dem, som jeg gør.
Flygter ...
Der tager du fejl, Ashley. Jeg har også lyst til at flygte.
Jeg er led og ked af -
- at slide for at skaffe føde og penge.
Syden er færdig. Yankee'erne og lykkeridderne har taget alt fra os.
Lad os løbe væk sammen.
I Mexico har de brug for officerer. Vi kunne få det så godt der.
Jeg vil gøre alt for dig, Ashley.
Du sagde den dag på Twelve Oaks, at du elskede mig, og Melanie ...
- Hun kan ikke få flere børn, og jeg ... - Glem nu de ord på Twelve Oaks.
Kan du helt oprigtigt sige, at du ikke elsker mig?
Jeg elsker dig ikke.
Jeg forlader ikke Melanie og barnet, og du har også din familie.
- Jeg er led og ked af det hele. - Ja, ellers ville du ikke sige sådan.
Du har trukket det tunge læs, men fra nu af vil jeg hjælpe dig.
Hvis du vil hjælpe mig, så få mig væk.
Der er ikke noget, der binder os her.
Nej. Intet bortset fra vores anstændighed.
Sødeste Scarlett ... Du må ikke græde.
Du må ikke græde, min tapre pige.
Du elsker mig jo.
- Du må ikke tale sådan. - Du elsker mig.
Det må ikke ske igen. Jeg tager væk med Melanie og den lille.
- Sig, at du elsker mig. - Ja, dit mod og din stædighed.
Jeg havde nær glemt den bedste hustru, man kan få.
Men jeg vil ikke glemme hende, Scarlett.
Så har jeg intet tilbage.
Intet at kæmpe for og intet at leve for.
Jo, du har noget.
Noget, du sætter endnu højere, skønt du måske ikke er klar over det.
"Tara".
Ja ... Det har jeg da endnu.
Bliv bare. I skal ikke sulte, fordi jeg tabte hovedet.
Det skal ikke gentage sig.
Emmy Slattery ... Bliv dér!
Kan De ikke kende Deres gamle forvalter?
- Emmy er min kone nu. - Forsvind, din billige tøs.
- Tal ordentligt til min hustru. - Det var på tide, De tog hende.
Hvem døbte dine unger, da du havde slået mor ihjel?
Vi kom for at tale lidt forretninger som gamle venner.
- Vi er ikke venner med jeres slags. - Man er stadig hoven, hva'?
Men jeg ved godt, at I ikke kan betale jeres skatter.
Jeg kom for at tilbyde jer en god pris.
- Emmy vil så gerne bo her. - Forsvind, din lede yankee.
Piben skal nok få en anden lyd, når I bliver sat ud af huset.
Jeg køber hele molevitten, når det kommer på auktion.
Det er alt, hvad De får af "Tara".
Det kommer De til at angre.
- På gensyn. - I skal få at se, hvem der ejer "Tara".
Bliv her, far.
Kom tilbage, far.
Feje yankee!
Far!
- Det er jo mr. Geralds ur. - Tag det. Det ville far ønske.
De har brug for alt, hvad De kan skrabe sammen til de skattepenge.
Tror du, jeg ville sælge fars ur?
Du må ikke græde. Jeg kan ikke holde ud at se dig græde.
Åh, Mammy ...
De har været så tapper. Fortsæt på den måde.
Tænk på Deres far, som han var engang.
Det er ikke engang far. Jeg tænker hele tiden på de $300.
Der er ikke nogen, der har så mange penge.
Det er kun yankee'er og lykkeriddere nu om dage.
- Rhett ... - En yankee?
Jeg er bare så tynd og blegnæbbet, og jeg har ikke noget tøj.
- Hent mors kjolemønstre på loftet. - Hvad gør De med fruens portierer?
- Du skal sy mig en kjole. - Ikke af miss Ellens portierer.
Det er min nu. Jeg skal til Atlanta og skaffe 300 dollars.
- Med hvem? - Alene.
De kan tro nej. Jeg tager med til Atlanta.
- Nej, søde Mammy. - Det nytter ikke.
Jeg lagde den første ble på Dem. Jeg tager med, og dermed basta.
Vi skulle have taget et spil poker i stedet for at gå i krig, major.
De havde klaret det bedre end kaptajn Grant.
En dame spørger efter kaptajn Butler. Det er hans søster.
Endnu en "søster"? Det er snart et helt harem.
Det er ikke en af dem. Hun har sin barnepige med.
Jaså? Hende vil jeg gerne tale med. Uden barnepigen.
Hvad har jeg tabt her i eftermiddag?
340? Jeg skylder snart en net sum.
Vis kaptajn Butlers "søster" hen til hans celle.
D'herrer må have mig undskyldt.
Det er svært at tugte en, der taber med så godt humør.
- Rhett ... - Scarlett, mine kære lillesøster.
Gå De bare, korporal. Min søster har hverken fil eller sav med.
- Et kys? - På panden som en bror.
Så kan det være lige meget.
Jeg blev så bekymret, da jeg hørte, du sad i fængsel.
- Er det sandt, de vil hænge dig? - Ville du sørge over det?
Det er mine penge, de er ude efter. De tror, jeg har en formue.
- Har du det? - Lad os nu ikke snakke om penge.
Hvor ser du dog yndig ud.
- Driller du en pige fra landet? - Jeg er træt af laser og pjalter.
Drej rundt.
Du ser dejlig ud. Og velstående.
Det går også godt på "Tara", jeg kedede mig bare så frygteligt.
Du er hjerteløs, men det er det, der gør dig så charmerende.
Jeg kom ikke for at tale om mig selv, men fordi du var i knibe.
Jeg var vred, da du lod mig i stikken, og jeg har aldrig tilgivet dig det.
Men jeg kan nok takke dig for, at jeg lever i dag.
Nu har jeg alt, og der er ikke en sky på min himmel.
Og så sidder du her i en hestekachot, Rhett.
Her prøver jeg at lyde munter, men jeg er faktisk trist.
Jeg er lige ved at briste i gråd.
- Er det muligt? - Hvad, Rhett?
- At du er blevet en blød kvinde? - Ja, det er jeg, Rhett.
Det er det her værd at høre dig sige det.
Det er det i høj grad værd.
Smid du bare den søde maske. Det går godt på "Tara", siger du?
- Hvad er der sket med dine hænder? - Jeg har redet uden handsker.
Det er en markarbejders hænder. Hvad er du ude på?
Et øjeblik troede jeg, det var ren omsorg.
Der er noget, du har brug for, og du vil gå vidt for at få det.
- Er det penge? - 300 dollars til skatter.
Du har ret. Det står rigtig skidt til, og du er millionær.
- Hvad kan du stille som sikkerhed? - Mine øreringe. "Tara".
- Penge, når jeg sælger min bomuld. - Er det alt, hvad du kan tilbyde?
Du sagde, at du elskede mig. Hvis du stadig gør det ...
- Du glemmer, jeg ikke vil giftes. - Nej, det har jeg ikke glemt.
Du er ikke 300 dollars værd. Du kan kun bringe en mand ulykke.
Sig, hvad du vil, bare giv mig pengene.
Jeg vil ikke miste "Tara".
- Vil du ikke nok låne mig pengene? - Om jeg så ville, kunne jeg ikke.
Hæver jeg nogen, vil yankee'erne være over mig som gribbe.
Du har udstillet dig selv til ingen verdens nytte.
Lad nu være. Vil du have, yankee'erne skal se det?
Slip mig, dit bæst. Du vidste, hvad jeg ville.
Du ville ikke låne mig pengene, men stoppede mig alligevel ikke.
Kom til min hængning, så skal jeg betænke dig i testamentet.
Jeg håber, de når at hænge dig, før skatten skal falde.
- Sig, det er Belle Watling. - Jeg troede, De havde svigtet ham.
Jeg har meget at se til. Hjælp mig ud.
Hvem var det med den hårfarve? Kender De sådan en?
Ja. Hun kunne skaffe mig pengene.
De skulle skamme Dem sådan at lefle for det hvide rakkerpak.
- Helt i grønt. - Direkte ude fra gården.
- En Georgia-skønhed. - Dem har vi ikke i Ohio.
I får hver 16 hektarer og et muldyr.
Vi er venner, og når I får stemmeret, stemmer I som jeres venner.
- Hvad er der sket med den her by? - Det er yankee'erne. De er overalt.
Flyt jer, I bæster.
- Det er jo miss Scarlett. Og Mammy. - Rart at se et kendt ansigt.
- Jeg vidste ikke, du var i Atlanta. - I lige måde.
- Har du ikke hørt om min butik? - Har du fået butik?
- Den her? - Vil du ikke ind og se den?
Det ser måske ikke ud af meget, men jeg er nu lidt stolt af den.
- Tjener du ikke noget? - Jeg er ganske fortrøstningsfuld.
Jeg er den fødte handelsmand. Vi vil snart kunne gifte os.
- Tjener du så godt? - Ja.
De første 1000 dollars er da tjent.
- Også tømmer? - Det er kun en biindtægt.
Med al det gode fyr, vi har her, og alt genopbygningsarbejdet?
Der skal mange penge til, og jeg skal jo have købt et hus.
- Hvorfor dog det? - Et hjem til Suellen og mig.
Ja, du vil vel gerne have hende her til Atlanta.
- Det hjælper jo ikke "Tara". - Hvad mener De, miss Scarlett?
Åh, ikke noget ... Kunne du ikke køre mig ud til tante Pitty?
Med fornøjelse.
Du må blive og spise middag. Det vil også glæde tante Pitty.
De forstår virkelig at live mig op.
Vil De så fortælle mig, hvordan det går med miss Suellen?
Hun er vel ikke syg?
Nej, nej ... Jeg var vis på, hun havde skrevet.
Hun skulle skamme sig. Tænk at have sådan en søster.
De må da fortælle mig, hvad der er.
Hun gifter sig med en fra egnen.
Hun frygtede at ende som pebermø. Tænk, at du skulle høre det fra mig.
Jeg har ikke fået min muffe med. Må jeg stikke hånden i din lomme?
Hun har giftet sig med min mr. Kennedy.
- Han var min kavaler. - Det var jo for at redde "Tara".
Jeg hader "Tara", og jeg hader hende endnu mere.
Det er alt sammen min skyld. Jeg burde have begået et røveri.
Aldrig i livet. Sket er sket.
Jeg måtte ikke gøre noget uhæderligt, men du tog en mand, du ikke elskede.
Men nu skal du ikke bekymre dig om mig mere.
- Hvad mener du? - Jeg rejser til New York.
- Jeg har søgt en stilling i en bank. - Det kan du da ikke.
Jeg regnede med din hjælp til at starte i tømmerbranchen.
Jeg har ikke forstand på tømmer.
Heller ikke på bankvirksomhed, og jeg ville give dig halvparten.
Det er venligt af dig, Scarlett.
Men hvis jeg endnu engang lader dig hjælpe mig, -
- så kommer jeg aldrig til at stå på egne ben.
Du kan overtage foretagendet lidt efter lidt, og ...
Nej, Scarlett.
Åh, Ashley ...
Scarlett?
- Hvad er der dog? - Ashley er rigtig modbydelig.
- Hvad har du gjort? - Hun ville have mig til Atlanta.
For at hjælpe mig i gang i tømmerbranchen.
At du vil være dig selv bekendt.
Var det ikke for Scarlett, var jeg død, og vi havde nok ikke fået lille Beau.
Du har puklet i marken for at give os mad på bordet.
Godt, Melanie. Jeg tager med til Atlanta.
Jeg kan ikke holde stand mod jer begge.
Løft fødderne.
Savværksarbejdere, mrs. Kennedy, fra Georgias bedste fængsler.
De ser lidt skravlede ud, Gallagher.
Hvis De giver mig frie hænder, skal De nok blive tilfreds.
Gør, som De vil. Jeg skal bare have mit tømmer til tiden.
Det kan De stole på, men ingen spørgsmål og ingen indblanding.
I orden. De kan begynde i morgen.
Af sted med jer.
Det er forkert af dig, Scarlett.
- En kvinde, der driver forretning ... - Ellers havde du aldrig fået værket.
Vi fik det kun, fordi du drev penge ind hos mine venner. Ikke, Ashley?
Tror du, det er velgørenhed, det her? Gå hellere hjem og tag din medicin.
Jamen, skattepige ...
Så gå dog for pokker, og hold op med at kalde mig "skattepige".
Godnat, Ashley.
Den kvinde farer jo op som en trold af en æske.
Jeg vil nødig blande mig, men det var nu bedre at ansætte sorte.
Sorte arbejdere er dyre, og hvis Gallagher får frie hænder ...
Han vil jo sulte og piske dem. Og de er syge og underernærede.
Stod det til dig, ville de få kylling tre gange om dagen.
Jeg vil ikke leve af andres ulykke.
- Du holdt da slaver. - De blev ikke behandlet sådan.
Og jeg ville frigive dem efter fars død, hvis krigen ikke havde gjort det.
Har du glemt, hvordan det er at være fattig?
Penge er vigtigere end noget andet, og jeg bliver aldrig fattig igen.
Jeg vil være så rig, at yankee'erne aldrig kan tage "Tara" fra mig.
Vi har venner i Syden, der har klaret det med æren i behold.
De sulter, og de er selv ude om det. Jeg blæser på, hvad de siger om mig.
Jeg skal nok få ram på lykkejægerne, og jeg regner med din hjælp.
Lidt den vej.
Goddag, mrs. Kennedy. Det er jo ved at blive et stort foretagende.
Det er jo dem, der udplyndrede os, pinte os og lod os sulte, Scarlett.
Det er fortid. Nu må vi få det bedste ud af det.
Doktor Meade har set hende sælge tømmer til yankee'erne.
- At hun kan gøre det mod Ashley. - Og hun kører selv i hestevogn.
- Kæreste mrs. Kennedy ... - Hvordan kan De se mig i øjnene?
De kunne have fået mine millioner, hvis De havde haft lidt tålmodighed.
- Hvad vil De? Jeg har travlt. - Jeg har funderet over noget.
Kan du blive ved med at gifte dig med mænd, du ikke elsker?
Hvorfor hængte de dig dog ikke?
Man kan købe meget for penge. Og du har købt den gode mr. Wilkes.
Du er vist stadig skinsyg på Ashley Wilkes.
Du går stadig rundt og tror, at ingen kan stå for dig.
- At alle er håbløst forelsket i dig. - Flyt dig.
- Lad nu være ... Hvor skal du hen? - Ud til savværket.
Gennem barakbyen? Der er farligt med alt det rakkerpak.
Jeg kan skyde og ramme, hvis de er tæt nok på.
Sikke et stykke kvindfolk.
- Kan De undvære en skilling? - Slip min hest.
Hold hesten.
Slip mig.
Hjælp!
Miss Scarlett!
Vent lidt, miss Scarlett.
- Det er mig. Sam. - Big Sam?
Vent på mig, miss Scarlett.
Gjorde de Dem noget, miss Scarlett?
De skal ikke græde. Big Sam skal nok få Dem væk.
Af sted, hest.
- Du tager til "Tara" og bliver der. - Jeg har fået nok af de lykkejægere.
- Farvel, miss Scarlett. - Tak, Sam.
Klæd om og tag hen til miss Melly. Jeg skal til et politisk møde.
Hvor kan du nænne det efter det, jeg har været ude for?
Det er mest forskrækkelsen, skattepige.
Der er ingen, der bryder sig om mig.
De taler om at beskytte kvinderne, og så tager Frank bare til møde.
Må jeg spørge, India Wilkes, hvorfor du stirrer på mig?
Det, der skete i eftermiddag, havde du fortjent. Og mere til.
Hun har hadet mig, lige siden jeg tog din bror Charles fra hende.
Var nogen interesseret, ville hun gå ned ad gaden nøgen.
Ja, jeg hader dig. Anstændighed tæller ikke hos dig.
- Nu er vore mænd i fare, fordi ... - India!
Lad os hellere tie, før en af os taler over sig.
Der er vist noget, jeg ikke ved.
Der kommer nogen, og det er ikke mr. Ashley.
Giv mig revolveren, miss Meade.
Vi ved ikke noget.
- Hvor er de? Det gælder deres liv. - Han er yankee-spion.
- Sig det, mens tid er. - Hvor ved De det fra?
Et pokerspil med nogle yankee'er. De har sendt kavaleriet ud.
- De går lige i en fælde. - Han forsøger at narre det ud af dig.
Decatur Road. Sullivan-plantagen. Huset er brændt. De er i kælderen.
Jeg skal gøre mit bedste.
Nu må jeg altså vide, hvad der foregår.
Ashley og Frank og de andre er taget ud, hvor du blev overfaldet.
Det er for at beskytte os kvinder.
De risikerer at blive hængt for det, og det kan vi takke dig for.
Nu tier du stille, India.
Scarlett gjorde, hvad hun fandt bedst, og det samme gør vore mænd nu.
Frank ... og Ashley.
Jeg kan næsten ikke tro det.
Heste, miss Melly. Nu kommer de.
Sy.
Luk op, Mammy.
Godaften, mrs. Kennedy.
- Hvem af de damer er mrs. Wilkes? - Det er jeg.
- Træffer jeg Deres mand? - Han er her ikke.
- Er De sikker? - Når miss Melly siger det.
Hvis jeg har Deres ord på det, ransager jeg ikke huset.
Mr. Wilkes er til politisk møde hos mr. Kennedy.
Det er ikke noget "politisk" møde.
Vi venter udenfor.
Omring huset og bevogt døre og vinduer.
Sy videre, damer ... Så læser jeg højt.
"David Copperfields liv og bedrifter."
"1. kapitel. Jeg blev født."
"For at begynde med begyndelsen blev jeg født ..."
"9. kapitel. En begivenhedsrig fødselsdag."
"Jeg går let hen over skolen indtil min fødselsdag i marts."
"Jeg husker kun Steerforth, som skulle rejse efter et semester."
"Han fremstod endnu mere selvstændig end før -
- og så meget mere indtagende. Derudover husker jeg intet."
"Den store ..."
"Jeg husker intet."
- De er berusede, Melanie. - Lad mig sige, hvad der skal siges.
Din dumme gås.
Klap i, ellers ...
- Har De nu drukket ham fuld igen? - Han er anholdt, mrs. Wilkes.
Anholder man alle fulderikker, må fængslerne vrimle med yankee'er.
Følg ham ind, kaptajn Butler, hvis De ellers selv kan gå.
Nu skal De bare høre ...
Sæt ham der.
Og vær så venlig at gå Deres vej. De er ikke velkommen her.
Er det takken for, at jeg ikke lod ham ligge i rendestenen til spot og spe?
- Hvor kom vi til, drenge? - Det var dog rystende.
- Hvor kan du gøre det, Ashley? - Jeg er ikke særlig fuld, Melly.
- Følg ham bare i seng, Mammy. - Han er anholdt.
Jeg har set ham mere støvet, Tom.
Jeg har også set dig mere støvet, og du har set mig ...
For mig gerne. Jeg er ikke politimand.
Men han angreb barakbyen, hvor mrs. Kennedy blev overfaldet.
Barakker blev nedbrændt, og to mistede livet.
I rebeller kan ikke sådan tage loven i egen hånd.
Den prædiken må du gemme, Tom. De to har været sammen med mig.
Jaså, Rhett? Hvor?
- Der er damer til stede. - Ud med det.
- Så kom med ud på verandaen. - Jeg har ret til at høre det.
Vi besøgte en god ven af mig ... og kaptajnen.
Mrs. Belle Watling.
Vi spillede kort, drak champagne og ... sådan De ved.
Var det nødvendigt at hænge mig ud?
Tilfreds, Tom? Nu er damerne ikke på talefod med deres mænd.
Det havde jeg ingen anelse om ...
Vil du aflægge ed på, at de var sammen med dig hos Belle?
- Spørg Belle, hvis du ikke tror mig. - Har jeg dit æresord på det?
Mit æresord? Naturligvis, Tom.
Jeg beklager denne episode.
De må tilgive mig, mrs. Wilkes.
- Lad os nu være alene. - Jeg er som sagt ked af det.
Det er jeg virkelig ... Kom, sergent.
Lås døren og træk gardinerne for.
Det er bare i skulderen. Læg ham ind på sengen.
- Jeg kan vist godt gå. - Lad hellere være. Hvor er det?
Jeg skal bruge varmt vand og bandager.
Havde jeg dog bare min medicintaske.
Hvordan ser der ud derhenne?
Er der virkelig lysekroner og plysgardiner og spejle overalt?
Hvad tænker du dog på, mrs. Meade?
- Lad mig så høre, kaptajn Butler. - Jeg kom for sent.
Yankee'erne nåede frem først. Jeg fandt mr. Wilkes og dr. Meade.
Jeg måtte finde på noget, så jeg tog dem med hen til Belle.
- Lukkede hun dem ind? - Vi er gamle venner.
Jeg er ked af, jeg ikke kunne give dem et pænere alibi.
De er før kommet mig til undsætning.
Jeg kunne ikke drømme om at betvivle Deres midler.
Jeg vil se, om dr. Meade har brug for noget.
Åh, Ashley ...
Vil De slet ikke høre om Deres egen mand, mrs. Kennedy?
Var Frank også hos Belle Watling?
- Nej. - Hvor er han så?
Han ligger ude ved Decatur Road med en kugle i hovedet.
Han er død.
- Hvem der? - Miss Watling.
- Vil De ikke med indenfor? - Det går vist ikke an, miss Wilkes.
Sæt De Dem herind lidt.
Vi vil aldrig kunne takke Dem nok for det, De har gjort for os.
De skrev, De ville aflægge mig visit. Hvad tænker De dog på?
Jeg kørte straks herop for at tale Dem fra det.
Jeg er ... og De er ... Det sømmer sig da ikke.
Jeg kan vel nok takke den kvinde, der reddede min mands liv?
Jeg er aldrig før blevet behandlet så pænt, som De behandlede mig.
Dengang ved hospitalet. Det har jeg ikke glemt.
De ville jo blive alene med sønnen, hvis Deres mand blev hængt ...
De har en dejlig søn, miss Wilkes. Jeg har selv en søn.
Har De det? Bor han ...?
Nej, han bor ikke her i Atlanta. Det har han aldrig gjort.
Han er på skole. Jeg har ikke set ham, siden han var helt lille.
Men hende miss Kennedy havde jeg ikke løftet en finger for.
Hun er en kynisk kvinde. Hun var skyld i sin mands død.
Sådan må De ikke tale om min svigerinde.
Om forladelse ... De holder jo af hende.
Men hun er altså ikke gjort af samme stof som Dem.
Jeg må hellere køre.
Vi kan jo ikke have, at min vogn bliver genkendt.
Hvis vi støder på hinanden på gaden, behøver De ikke tale til mig.
Jeg vil kunne forstå Dem.
Jeg vil skam gerne tale med Dem. Jeg er Dem dybt taknemmelig.
- Jeg håber, vi mødes igen. - Det sømmer sig nok ikke.
- Godnat, mrs. Wilkes. - Godnat, miss Watling.
De tager fejl af mrs. Kennedy. Hun er ganske sønderknust.
Jøsses dog, det er jo Rhett.
Mr. Butler er her. Jeg sagde, De var ude af Dem selv af sorg.
Jeg kommer ned nu, Mammy.
Jeg begriber det ikke, men hun kommer.
Du kan vist ikke lide mig, Mammy. Det er jeg ganske sikker på.
Det nytter ikke. Colognen.
- Hvad mener du dog? - Du har drukket cognac. En hel del.
Hvad vedkommer det dig?
Du skal ikke drikke alene, Scarlett. Det ødelægger dit omdømme.
Det er vist ikke kun gamle Frank, du græder over.
- Jeg er så bange, Rhett. - Så skulle det da være første gang.
Jeg er bange for at dø og komme i helvede.
- Hvem siger, der er et helvede? - Det er jeg opdraget med.
Jeg skal ikke tage barnetroen fra dig.
Hvad har du dog gjort, der er så slemt?
Jeg skulle ikke have taget Frank. Det var hende, han elskede.
Jeg gjorde ham ulykkelig, og jeg blev hans død.
Det er første gang, jeg angrer noget, jeg har gjort.
Tør dine øjne. Kunne du gøre det om, ville du gøre det samme.
Tyven angrer ikke sit tyveri, men han er ked af at skulle i fængsel.
Det er godt, mor er død, så hun ikke skal opleve det her.
Jeg ville så gerne være som hende, og det har jeg så langtfra været.
Du bliver vist sentimental af alkohol.
- Hør nu i stedet, hvorfor jeg kom. - Så sig det og gå din vej.
Jeg kan ikke leve uden dig.
Du har da ingen pli. Tænk at komme i en stund som denne ...
Jeg har altid vidst, at du var kvinden i mit liv.
Nu har du både savværk og penge, så du kommer ikke til mig.
- Nu må jeg gifte mig med dig. - Det var dog det mest usmagelige.
- Skal jeg knæle? - Forsvind med dig, dit bæst.
Min lidenskab skræmte dig vist, min kære Scarlett ... mrs. Kennedy.
Men du må have bemærket, at vort venskab har ændret karakter -
- til noget langt smukkere og renere og mere dyrebart.
Tør jeg kalde det kærlighed?
Det er ikke spor morsomt.
Det var et frieri, og jeg tror, øjeblikket var velvalgt.
Jeg er jo nødt til at slå til mellem dine ægteskaber.
Du er en indbildsk slyngel, og vi har ikke mere at tale om.
- Jeg gifter mig ikke igen. - Jo, du gør. Med mig.
Med dig? Jeg elsker dig ikke.
- Ægteskabet er ikke noget for mig. - Kunne du ikke finde morskab i det?
Morskab i et ægteskab? Det skulle da lige være for manden.
De hører dig.
Denne gang skulle du tage en i den rette alder og med kvindetække.
Hvor er du tåbelig, Rhett Butler. Du ved, jeg elsker en anden.
Nu må du holde op med det sludder.
- Jeg besvimer. - Det er også meningen.
Det har hverken Charles eller Frank eller det fæ til Ashley fået dig til.
- Sig nu "ja" til at gifte dig med mig. - Ja ...
- Nu fortryder du vel ikke? - Nej.
Kig på mig og prøv at være ærlig. Tager du mig for pengenes skyld?
- Ja, blandt andet. - Blandt andet?
Penge skader jo ikke, og jeg holder jo af dig.
Du ved, at jeg ikke er dybt forelsket i dig, og vi har jo meget tilfælles ...
Og jeg er lige så lidt forelsket. Ve den mand, der forelsker sig i dig.
- Hvad for en ring vil du have? - En stor diamantring, Rhett.
Du skal få Atlantas mest prangende og en bryllupsrejse til New Orleans.
- Pragtfuldt. - Brudeudstyr skal du også have.
Det lyder vidunderligt, men sig det ikke til nogen, vel?
Du er stadig en lille hykler.
- Skal du ikke kysse mig? - Du kan vist ikke tåle mere i dag.
Så gå med dig. For min skyld kan du blive væk.
Det gør jeg nu ikke.
- Hvad tænker du på, Scarlett? - På hvor rige vi er.
- Må jeg beholde savværket? - Gerne, hvis det morer dig.
Nu kan du bede alle gå ad helvede til, som du har ønsket.
Det gjaldt mest dig.
Du behøver ikke slikke tallerkenen.
Jeg vil gerne have en af dem med marengs.
Du bliver lige så tyk som Mammy, og så vil jeg skilles.
Køb noget til Mammy.
Hvorfor skulle jeg? Hun kaldte os muldyr.
Muldyr?
Hun sagde, at vi gik og teede os som raceheste, -
- men på bunden var vi bare et par muldyr.
Det er så sandt, som det er sagt. Mammy er ikke så tosset.
Hendes respekt ville jeg gerne vinde.
- Hun får ikke noget af mig. - Jeg køber et skørt til hende.
Min barnepige ville have et rødt taftskørt, når hun kom i himlen.
Det skulle kunne stå selv og knitre som englevinger.
Hun går ikke med noget, hun har fået af dig.
Det er muligt, men så har jeg da vist min gode vilje.
Vågn op.
Du har mareridt igen.
Åh, Rhett, jeg frøs og var sulten og træt.
Jeg løb gennem tågen, og jeg kunne ikke finde det.
- Hvad? - Jeg ved det ikke.
I drømmen ved jeg det aldrig. Det er blevet væk i tågen.
Tror du nogensinde jeg finder det, så jeg kan føle mig tryg?
Når du vænner dig til at føle dig tryg, holder du op med at drømme det.
Og jeg skal nok sørge for, at du kan føle dig tryg.
- Må jeg bede dig om noget, Rhett? - Det ved du da.
- Kan vi ikke rejse herfra? - Kan du ikke lide New Orleans?
Jo, men jeg vil gerne besøge "Tara".
- Kan vi tage dertil? - Naturligvis, Scarlett.
Vi rejser i morgen.
Du har din styrke fra "Taras" jord. Det er en del af dig.
Hvor ville jeg dog ønske, at "Tara" så ud som før krigen.
Så brug de penge, der skal til for at genskabe den smukke plantage.
Tak, Rhett. Vi bygger også huset i Atlanta, ikke?
Ja, med marmorterrasser og mosaikruder og det hele.
Alle, der har behandlet mig skidt, skal være grønne af misundelse.
Hun bygger det hus for at vise sig, og så tager hun vores tjenestefolk.
Vi kan takke hende for, at vi kan beholde "Tara".
Men hun er gift for tredje gang, og jeg ender som pebermø.
Ih, du milde ... Ih, du milde.
Nu er vi sandelig blevet rige.
Hvorfor kan jeg ikke få lov at se mit eget barn?
De skal nok få hende at se.
- Det blev desværre ikke en dreng. - Hvad skulle jeg med en dreng?
Dem får man ingen glæde af. Det er jeg et levende bevis på.
Snup en sherry, Mammy.
- Nu er hun vel køn? - Vist er hun så.
- Har du set en, der var kønnere? - Scarlett var næsten lige så køn.
Snup en til.
- Mammy ... Hvad er det, der knitrer? - Det er bare mit røde taftskørt.
Det kan jeg ikke tro. Hiv op i kjolen.
De er en værre en, mr. Rhett.
- Du var længe om at få det på. - Ja, sir. For længe.
Så er vi ikke muldyr mere?
Hun skulle ikke have fortalt Dem det. De er ikke vred på Mammy, vel?
Nej. Jeg var bare nysgerrig. Snup en mere. Tag hele flasken.
Dr. Meade siger, De gerne må komme ind nu.
Jeg har skiftet bleer på tre generationer her.
Det er en stor dag i dag.
Det er det største øjeblik i ens liv. Jeg ville ønske ...
Hun er yndig. Hvad skal hun mon hedde?
Hvis det blev en pige, skulle hun hedde Eugenia Victoria.
Hun er det yndigste barn, man nogensinde har set.
Det er din fødselsdag. Du er en uge gammel i dag.
Hun skal have en pony, man aldrig har set magen til her i byen.
Hun skal på de bedste skoler i Charleston -
- og komme i de bedste sydstatsfamilier.
Når hun har alderen til at blive gift, vil hun ligne en lille prinsesse.
- Du er da fuldstændig fjollet. - Er der noget at sige til det?
Hun er det første menneske, der har tilhørt mig helt og aldeles.
Det var som syv sytten. Har jeg måske ikke født hende?
- Det er Melanie. Må jeg komme ind? - Se min datters smukke, blå øjne.
- De fleste fødes med blå øjne. - Han ved alt om børn.
- De er blå, og det forbliver de. - Så blå som vort smukke, blå flag.
Og hun skal hedde Bonnie Blue Butler.
Prøv igen, Mammy.
20 tommer.
Jeg ligner snart tante Pitty. Jeg må ned på 18 1/2 igen.
De har født et barn, og det kan De ikke gøre noget ved.
Jo, jeg kan. Jeg vil ikke være gammel og tyk før tiden.
- Jeg føder ikke flere børn. - Mr. Rhett vil have en søn næste år.
Sig til kaptajn Butler, at jeg spiser her på mit værelse.
Jeg fik din besked. Så må jeg jo også have min mad herop.
- Det har du vel ikke noget imod? - Nej.
Jo. Jeg ... Jeg er ligeglad, hvor du spiser.
Rhett ...
Jeg har altså besluttet ...
Jeg håber ikke, at jeg får flere børn.
Det betyder ikke så meget for mig, om du får ét barn eller tyve.
Er du klar over, hvad jeg mener?
Ja. Og jeg kan blive skilt på det grundlag.
Ja, du kunne være lumpen nok til det.
Ashley Wilkes ved, at Melanie ikke kan få flere børn, og han ...
- Du har været på savværket, ikke? - Hvad har det med sagen at gøre?
Ashley er vel nok en gentleman. Tal videre.
- Du forstår det ikke alligevel. - Jeg føler faktisk med dig, Scarlett.
Du går og længes efter noget, der aldrig ville gøre dig lykkelig.
Hvis du var fri, og Melanie døde, så du kunne få din elskede Ashley, -
- tror du så, I ville blive lykkelige? Du ville aldrig lære at forstå ham.
- Det eneste, du forstår, er penge. - Bare sig mig, om du ...
- Du skal nok få fred, Scarlett. - Du er måske ligeglad?
Verden er fuld af mennesker. Jeg finder nok trøst andetsteds.
Glimrende. Jeg har i sinde at låse min dør.
Hvis jeg vil ind, findes der ikke en lås, der kan holde mig ude.
Kvinder er upålidelige, hykleriske og arrige, men hende her ...
Du er jo besat af hende, Rhett.
Uanset hvad hun har gjort, elsker du hende desværre stadig.
Det er slut nu.
Tænk på barnet. Det er ti gange vigtigere end moderen.
Du er en klog kvinde, Belle. Og tilmed et sødt menneske.
Når jeg sammenligner dig og ...
I er begge gode forretningskvinder, men du har følelse i livet, Belle.
Og du er ærlig.
Farvel, Rhett.
Farvel, Belle.
Hun bliver en pragtfuld rytterske. Se hendes hænder. Og holdningen.
Hvorfor skal vi trille rundt, når vi har tjenestefolk til det?
Goddag, mrs. Merriwether.
- Er det her virkelig nødvendigt? - Du kunne have artet dig førhen.
Nu er vi nødt til at indynde os hos alle byens gamle matroner ...
Goddag, mrs. Whiting.
Skal millionæren nu til at være respektabel?
Penge kan ikke købe alt.
Bonnie skal omgås ordentlige folk, om vi så skal krybe for de gamle kæl ...
Goddag, mrs. Meade.
Kan De ikke give mig et godt råd, mrs. Merriwether?
- Bonnie sutter på sin tommelfinger. - Det ødelægger hendes mund.
Hun har sådan en smuk mund. Jeg har smurt sæbe på hendes negle.
Smør kinin på tommelfingeren.
Tusind tak, mrs. Merrywether. De har lettet en sten fra mit hjerte.
Var det ikke kaptajn Butler?
Der må da være noget godt i en mand, der elsker sit barn så højt.
Ja, naturligvis.
Har jeg fortalt dig, at kaptajn Butler endelig har indrømmet, -
- at han fik en medalje for sin krigsindsats?
Nej. Har jeg fortalt om kaptajnens flotte bidrag -
- til udsmykningen af vore krigsheltes grave?
Mit barnebarn holder et lille selskab for Bonnie i næste uge.
Det var min idé at holde selskab for Bonnie Butler.
Jeg har planlagt det i månedsvis. Nu har jeg da aldrig hørt mage.
Se nu efter, når ponyen springer, Bonnie.
Jeg vil også, far.
Så skidt da, min skat. Sæt hende op, Pork.
Op med dig.
Jøsses. Nu er han i gang igen.
Stram til med benene, læn dig frem og hold tøjlerne stramt.
Flot. Jeg vidste, du kunne. Når du bliver større, tager vi til Kentucky.
Du bliver Sydens bedste rytterske. Giv far et kys.
Var hun ikke dygtig?
Hvor mange gange skal jeg sige, -
- at det ikke sømmer sig for en pige at sidde overskrævs på en hest?
Jeg lærer hende at bruge damesadel og giver hende en blå fløjlsridedragt.
- Små piger rider i sort. - Nu er du streng, Mammy.
Jeg synes bare ikke, at det sømmer sig.
Det sømmer sig bare ikke.
Det sømmer sig ikke.
Scarlett? Hvad laver du her på denne tid af dagen?
Hvorfor hjælper du ikke Melly med mit fødselsdagsselskab?
Det skulle være en overraskelse. Nu bliver Melly skuffet.
Jeg skal nok ligne en stor overraskelse.
Når du nu er her, skal du lige se, hvor ringe en forretningsmand jeg er.
Lad regnskaberne ligge i dag.
Når jeg har en ny hat på, kan jeg ikke samle mig om tal.
Det er også en nydelig hat.
Du bliver kønnere og kønnere.
Du har ikke forandret dig siden det sidste selskab på Twelve Oaks, -
- hvor du sad under et træ med en sværm af kavalerer omkring dig.
Den pige eksisterer ikke mere. Intet blev, som jeg drømte om.
Vi har været meget igennem siden dengang, Scarlett.
De stille dage, den stille skumring på landet.
Glad latter fra negrenes huse.
Gyldne, varme og trygge dage.
Du skal ikke skue tilbage, Ashley.
Det er hårdt, når man kun har fortiden.
Det var ikke min hensigt at gøre dig trist.
Jeg ønsker kun, at du skal være lykkelig.
Ashley ...
- Hvem er det? - Bare din mand.
Kom ind.
Bliver man virkelig budt ind i det allerhelligste?
Du er jo ikke klædt på.
Jeg har hovedpine. Hils Melanie og sig, jeg er ked af det.
Din lille kryster. Stå op og se at blive klar.
- Har India ... - Ja. Hele byen ved det.
- Det skulle hun dø for. - Ikke for at fortælle sandheden.
Jeg går ingen steder, før misforståelsen er rettet.
Miss Melly skal have den fornøjelse at smide dig på porten.
- India hader mig. Jeg kan ikke. - Så kan du aldrig vise dig igen.
Du går med til den fest, om ikke andet så for Bonnies skyld.
Tag den på. Mindre kan ikke gøre det i aften.
Og tag masser af kindrødt på, så du lever op til din rolle.
Farvel. Du må gå i arenaen alene. Løverne hungrer efter dig.
- Du må ikke gå, Rhett. - Du er da vel ikke bange?
Det er en yndig kjole, Scarlett.
India blev forhindret, så du er måske sød at hjælpe mig?
Miss Meade, vores kære Scarlett er kommet.
Skænker du Scarlett et glas, Ashley?
Var det et godt selskab hos miss Melly?
Ja, ja ... Hvis kaptajnen spørger efter mig, så sover jeg.
Kom bare, mrs. Butler.
Kom herind.
Tag plads.
- Du skal da have din godnatdrink. - Jeg hørte en lyd og ...
Sludder. Havde du vidst, jeg var her, var du slet ikke kommet ned.
Du må virkelig trænge til et glas. Værsgo.
Jeg ved godt, du drikker i smug og også hvor meget.
Tror du ikke, jeg under dig en cognac?
Du er beruset.
Meget beruset, og det bliver endnu værre, inden aftenen er omme.
Men du lægger dig ikke nu. Sæt dig her.
Du fik altså hendes støtte.
Hvordan føles det at blive dækket over af hende, man har bedraget?
Du spekulerer vel på, om hun ved det og bare ikke ville tabe ansigt.
Du synes, hun er en tåbe, selv om det var din redning.
- Ti stille. - Du skal høre det.
Miss Melly er ikke så tåbelig, som du tror.
Hun er bare for fint et menneske til at tro dårligt om dem, hun holder af.
Hun elsker dig. Jeg begriber ikke hvorfor.
Var du ikke så fuld og umulig, ville jeg forklare dig det hele.
Hvis du rejser dig fra den stol én gang til ...
Det mest komiske er den stakkels mr. Wilkes.
Han er sin kone utro i tankerne, men kan ikke føre det ud i livet.
Han må da snart beslutte sig.
Se godt på mine hænder, min ven. De kunne flå dig i småstykker.
Og jeg ville gøre det, hvis det kunne få dig til at glemme Ashley.
Men det kan det ikke, så jeg vil gøre det på en anden måde.
Jeg anbringer en hånd på hver side af dit hoved.
Og så vil jeg knuse dit kranium mellem dem som en valnød.
Så må han da forsvinde.
Få de hænder væk, din fulderik.
Jeg har altid beundret dit mod. Og nu er du endda trængt op i en krog.
Du kommer aldrig til at trænge mig op i en krog.
Du har levet i sølet så længe, at du kun kender det.
Du er skinsyg på noget, du ikke forstår. Godnat.
Skinsyg? Ja, det er jeg vel.
Skønt jeg ved, du altid har været mig tro.
Det ved jeg, fordi jeg kender folk af Ashley Wilkes' slags.
De er gentlemen. Ikke som os to.
Vi har ingen ære i livet, vel?
Så let slipper du ikke, Scarlett.
Du har vendt mig ryggen og rendt efter Ashley Wilkes.
I aften får du ikke lov at vende mig ryggen.
- Hvordan har vi det i dag, Mammy? - Den gamle ryg plager mig.
- De virker munter her til morgen. - Det er jeg også, Mammy.
Hun kneb en tåre, da han smiled' til hende
og skælved' let ved hans blik.
Goddag.
Jeg vil gerne beklage min opførsel i aftes.
Jeg var ret beruset, og du var så forfærdelig indtagende.
Du kan ikke ryste mig mere.
Jeg har tænkt over sagerne, og det er nok bedst for os begge to, -
- at vi lader os skille.
Det her fører jo ikke til noget. Du skal ikke komme til at lide nød.
Jeg tager Bonnie, og så kan du ellers få, hvad du vil have.
En skilsmisse ville være skammelig.
Det ville du ikke tøve med, hvis Ashley havde sin frihed.
Vel, Scarlett?
Svar mig.
Gå din vej og lad mig være i fred.
Jeg kom faktisk for at sige til dig, at jeg rejser til London i dag.
Jeg tager Bonnie med mig, så hendes sager skal pakkes.
- Min datter bliver her. - Det er også min datter, Scarlett.
Jeg efterlader hende ikke hos en mor, der er aldeles skamløs.
Og det skulle komme fra dig.
Du kunne finde på at tage hende med hen til ... hende Belle.
Var du en mand, ville jeg prygle dig.
Med ét spiller du omsorgsfuld mor. En kat er en bedre mor, end du er.
Er vores ting ikke pakket om en time, -
- får jeg omsider chancen for at varme dine rygstykker.
Undskyld, mr. Rhett ...
- Goddag, onkel Rhett. - Goddag, Beau.
Jeg har ventet på dig hele formiddagen, far.
Jeg har været på jagt efter et kaninskind til min Bonnie.
Giv din søde far et kys.
Bonnie, vi skal ud på en lang rejse til eventyrland.
Jeg vil vise dig Tower of London og London Bridge.
London Bridge? Falder den ned?
Ja, hvis du gerne vil have det, min skat.
Far! Det er mørkt.
Nu kommer jeg og tænder lyset. Barnepige!
Det er mørkt, far.
- Hvad er det med min lille Bonnie? - En bjørn.
- En stor bjørn? - Forfærdelig stor.
Jeg skal nok skyde den, hvis den kommer igen.
Godaften, mr. Butler.
- Hvorfor ligger hun her alene? - Mørkerædde børn kommer over det.
- De skal bare lade hende skrige. - Hjerteløse kvindemenneske.
- Hvis De vil have en bangebuks ... - Hun er noget af det mest tapre.
- De er afskediget. - Javel, sir.
Hvor er mor?
Bonnie ... Har du det ikke godt her i London sammen med mig?
Jeg vil hjem.
Miss Bonnie ... Og kaptajn Butler.
- Miss Scarlett! - Goddag, Mammy.
- Mor? - De er kommet hjem, miss Scarlett.
Bonnie, min egen lille skat. Er det rart at være hjemme?
Jeg har fået en killing af far. Der er rigtig stygt i London.
- Jeg vil ud til min pony. - Så gør du det.
Hvor er min pony? Jeg vil ud til min pony.
- Gå du med Mammy. - Jeg har savnet dig, lille skat.
De må så være mrs. Butler?
- Mammy sagde, du kom tilbage. - Kun for at aflevere Bonnie.
En dårlig mor er åbenbart bedre end ingen mor.
- Du rejser altså igen? - De er vel nok skarp, mrs. Butler.
Min bagage står på banegården.
Du er bleg. Kan det monstro være, fordi du har savnet mig?
Det er ikke, fordi jeg har savnet dig, men fordi ...
Lad mig høre, mrs. Butler.
Jeg skal have et barn.
Jaså? Hvem er den heldige fader?
Du ved jo godt, det er dit. Jeg ønsker det lige så lidt som du.
Jeg ville ønske, det var enhver andens.
Det kan være, du er så heldig at miste det.
Går det lidt bedre?
- Har hun spurgt efter mig? - Hun taler jo i vildelse.
Rhett? Hent Rhett ...
Kaldte du på nogen, min pige?
Det nytter alligevel ikke noget ...
Dr. Meade er kommet.
- Scarlett er død ... - Nej, det går meget bedre nu.
De er jo helt ude af den, kaptajn. Hun kommer hurtigt over det.
- Hun ønskede slet ikke det barn. - Alle kvinder ønsker sig da børn.
Hun har sagt, at hun ikke ville have flere.
Jeg ville såre hende, fordi hun havde såret mig.
De skal ikke fortælle mig de ting.
Jeg vidste ikke det med barnet.
Så var jeg omgående kommet hjem, om hun ville det eller ej.
Da hun så fortalte mig det på trappen, lo jeg og sagde ...
- Men De mente det ikke. - Jo. Jeg var vanvittig af skinsyge.
Jeg troede, hun ville lære at holde af mig.
De tager ganske fejl. Scarlett elsker Dem højere, end hun aner.
Hvis hun bare kunne tilgive mig alt, hvad der er sket.
Det vil hun gøre. De må bare være tålmodig.
Nej, hvis jeg fortalte Dem, hvem det er, hun elsker ...
... så ville De ikke tro mig.
Lytter De til ondsindet sladder? Nej, jeg ville ikke tro Dem.
Så, så. Når Scarlett bliver rask, får I et andet barn.
Hun kan sikkert ikke engang efter det her.
Vist kan hun så. Jeg skal have et.
Det er alt for risikabelt for Dem, miss Melly.
Med børn begynder et nyt liv, -
- og når det sker, har fare ikke så meget at sige.
De er i sandhed tapper, miss Melly. Jeg beder til, at det går godt.
Jeg vil gerne takke Dem for alt, hvad De har gjort for mig og Scarlett.
Jeg er Dem inderligt taknemmelig.
Miss Scarlett har det lidt bedre i dag.
Jeg vil bede dig tilgive mig, så vi kan få et nyt liv sammen.
Sammen? Siden hvornår har vi fået et liv "sammen"?
Du har ret, men jeg tror, vi kan blive lykkelige sammen.
Hvad har vi tilbage?
Vi har Bonnie. Og jeg elsker dig, Scarlett.
- Hvornår er det gået op for dig? - Jeg har aldrig fået lov at vise det.
Hvad vil du have, jeg skal gøre?
Du kan give savværket fra dig, og så rejser vi alle tre på ferie.
Det giver et større udbytte end nogensinde.
Vi behøver det ikke. Sælg det. Eller giv det til Ashley.
- Melanie har altid været så sød. - Melanie ... Mig tænker du ikke på.
Jo, jeg gør. Jeg har tænkt på, -
- at det måske er savværket, der får dig til at fjerne dig fra mig og Bonnie.
- Du vil bare tage Bonnie fra mig. - Hun elsker dig jo.
Du har gjort alt for at vinde hende, og nu er hun så forkælet, at ...
- Mor og far, se mig. - Ja, lille skat.
- Du er henrivende. - I lige måde. I skal se mig springe.
Vent hellere med det, Bonnie. Du skal vænne dig til damesadlen.
Jeg springer bedre end nogensinde, for jeg er blevet stor nu.
- Nej, Rhett. - Lad være, lille skat.
Hvis du dratter af, skal du ikke regne med trøst.
Stop hende, Rhett.
Hun er fuldstændig som far.
Fuldstændig som far ...
Det var vel nok godt, De kom, miss Melly.
Huset her bliver aldrig det samme igen. Hvordan har miss Scarlett det?
Hun er sønderknust, men det er ikke derfor, jeg bad Dem komme.
Alle prøvelserne har givet hende styrke.
Jeg er mere bekymret for mr. Rhett.
Han er gået fra forstanden.
Jeg har aldrig set nogen forgude sit barn, som han gjorde.
Da han hørte, hun havde brækket halsen, løb han ud og skød ponyen.
Jeg var bange for, han også ville tage sit eget liv.
Og miss Scarlett bebrejder ham, at han lærte barnet at springe.
Og han siger, at hun aldrig har brudt sig om miss Bonnie.
Mit blod fryser til is ved deres ord.
Jeg vil ikke høre mere, Mammy.
Mr. Rhett har lukket sig inde i barneværelset med Bonnie.
Han vil ikke lukke miss Scarlett ind. Det har stået på i to dage.
Her i aften fortalte hun ham, at barnet skulle begraves i morgen, -
- men det ville han ikke høre tale om.
Han sagde: "Hun skal ikke sænkes ned i det mørke, hun er så ræd for."
- Han er jo gået fra forstanden. - Ja, det skal guderne vide.
- De må hjælpe os. - Det kan jeg nok ikke.
Så er der ingen, der kan. Mr. Rhett har altid lyttet til Dem.
- Vil De ikke nok? - Jeg skal gøre mit bedste, Mammy.
Lad os være i fred.
Det er mrs. Wilkes, kaptajn Butler. Jeg er kommet for at se Bonnie.
Åh, Herre, hjælp mr. Rhett i hans sorg.
Mammy, gå ned og lav noget god, stærk kaffe til kaptajn Butler.
Jeg går ind til miss Scarlett.
Kaptajn Butler er rede til begravelsen i morgen.
Halleluja! De har vist englene med Dem, miss Melly.
Send bud efter dr. Meade, Mammy. Og forsøg ... at få mig hjem.
Hvor skal min mor hen, og hvorfor kan jeg ikke komme med?
Man kan ikke altid komme med, Beau. Hvor gerne man end ville.
Nu skal du op i seng igen.
Det kan ikke passe, at hun skal dø.
Hun har aldrig været stærk som dig.
- Men hun var hjertens god. - Det vidste De også?
- Jeg vil ikke sove. Det er morgen. - Ikke endnu.
Værsgo at komme ind, Scarlett.
Nu har jeg siddet her i to dage. Jeg må fortælle, at jeg tog fejl.
Det ved hun godt. Det er Scarlett, hun vil tale med.
Miss Melly skal have lov at dø i fred. De skal ikke lette samvittigheden nu.
Det er mig, Melly.
- Lov mig ... - Ja?
At du vil tage dig af min søn.
Jeg har bedt dig om det en gang før. Den dag han blev født.
Sådan noget må du ikke sige. Du skal nok blive rask.
Han skal på college.
Ja, og til Europa. Han skal ikke mangle noget, men ... giv nu ikke op.
Ashley ... Ashley og dig.
Hvad er det med Ashley, Melly?
Tag dig af ham for mig.
Ligesom du ... tog dig af mig for ham.
- Det skal jeg nok. - Pas godt på ham.
Men lad ham ikke vide det.
Godnat.
- Lov mig ... - Ja, Melly?
Kaptajn Butler ... Vær god ved ham.
Han elsker dig så højt.
Ja, Melly.
Farvel.
Værsgo at komme ind, mine damer.
Jeg ved ikke, hvor den anden er. Jeg må have forlagt den.
Hold om mig ... Jeg er så bange.
Jeg er så bange.
Jeg kan ikke leve uden hende, Scarlett.
Alt, hvad jeg har at leve for, forsvinder med hende.
Du elsker hende virkelig, ikke, Ashley?
Min sidste drøm må vige pladsen for virkeligheden.
- Du og dine drømme. - Hvis du vidste, hvor jeg har lidt.
Du kunne have fortalt mig, det var hende, du elskede, for længe siden.
Først nu, hvor hun er døende, går det op for mig, -
- at jeg aldrig har betydet mere, end Belle Watling gør for Rhett.
Det, jeg har elsket, findes slet ikke.
Men det gør faktisk ikke noget. Det er ligegyldigt.
Det er aldeles ligegyldigt.
Om forladelse, Ashley. Lad hende ikke se, at du har grædt.
Rhett ...
Hvor er du, Rhett?
Vent på mig, Rhett.
Kom indenfor.
- Rhett ... - Er Melanie ...?
Fred være med hende.
Hun var det eneste rigtig gode menneske, jeg har truffet.
En enestående kvinde.
Nu er hun død. Det gør det jo nemt for dig.
Du ved da, hvor meget jeg holdt af hende.
Nej, men det er da godt, du er blevet klar over det.
Hun tænkte altid mere på andre end på sig selv.
- Hendes sidste ord gjaldt dig. - Hvad sagde hun?
"Vær god ved kaptajn Butler. Han elsker dig så højt."
- Sagde hun andet? - Hun bad mig tage mig af Ashley.
Så har du da hendes billigelse.
Hvad mener du?
- Hvad laver du? - Forlader dig.
Når vi er blevet skilt, kan du omsider få din Ashley.
Du tager helt fejl.
Jeg vil ikke skilles.
Jeg blev klar over, jeg elskede dig, og løb hjem for at fortælle dig det.
Lad os i det mindste skilles med en smule værdighed.
Jeg har nok elsket dig længe, jeg har bare været så dum.
Noget må jeg da betyde for dig. Det sagde Melly jo.
- Hvad med Ashley Wilkes? - Jeg har nok aldrig elsket ham.
Det har ellers virket meget overbevisende.
Det er for sent nu.
Du stødte mig fra dig. Selv da jeg kom hjem fra London.
Jeg var glad for at se dig, men du var så modbydelig.
Da du var syg, håbede jeg, at du ville have brug for mig.
Jeg længtes efter dig, men jeg troede ikke, du ville se mig.
Vi er åbenbart gået galt af hinanden, men det nytter ikke nu.
Mens Bonnie levede, var der håb.
I Bonnie så jeg dig, som du var, før krig og elendighed ændrede dig.
Hun lignede dig så meget, og hende kunne jeg få lov at forkæle.
Men da hun døde, var det slut.
Det må du ikke sige, Rhett. Jeg er så ked af det, der er sket.
Du er jo et rent barn.
Du tror, du bare kan sige undskyld, og så er alt godt igen.
Tag mit lommetørklæde.
Du har aldrig haft et lommetørklæde, når livet rigtig er gået dig imod.
- Hvor skal du hen, Rhett? - Til Charleston, hvor jeg hører til.
- Tag mig med. - Nej. Jeg lægger det her bag mig.
Jeg vil forsøge at finde et sted, hvor skønhed og ynde stadig trives.
- Forstår du, hvad jeg mener? - Jeg ved kun, at jeg elsker dig.
Det er din ulykke.
Jeg ved ikke, hvad jeg skal stille op med mig selv.
Det giver jeg ærlig talt fanden i.
Jeg kan ikke give slip på ham.
Det må være muligt at vinde ham tilbage.
Det kan jeg ikke holde ud at tænke på nu.
Det må vente til i morgen.
Men jeg er nødt til at tænke på det nu.
Hvad kan jeg gøre?
Det er alt sammen ligegyldigt.
Betyder "Tara" ikke noget for dig?
Jord er det eneste bestandige.
Noget, du sætter endnu højere end mig. "Tara".
Du har, din styrke fra "Taras" jord.
- Jord er det eneste bestandige. - Noget, du sætter højere end mig.
- Du har din styrke fra "Taras" jord. - Jord er det eneste, der tæller.
- "Taras" jord. - "Tara!"
"Tara" ... Hjem.
Jeg tager hjem. Så må jeg se, hvordan jeg kan vinde ham tilbage.
I morgen er der jo atter en dag.
[DANISH]